Кључа Каталонија\nSukobi demonstranata i policije traju od ponedeljka, a povređeno je najmanje 140 osoba, među kojima 40 policajaca.\nKako za Sputnjik kaže Rajko Petrović, saradnik Instituta za evropske studije, španska Vlada je proteste spremno dočekala, tim pre jer se zemlja priprema za druge ovogodišnje opšte izbore, zakazane za 10. novembar, a gde bi pitanje Katalonije, u kojoj živi oko 7,5 miliona ljudi, moglo biti jedno od ključnih.\n„Ovakve reakcije proseparatistički orijentisane katalonske populacije su bile očekivane, iako su te kazne ublažene, imajući u vidu da su bivši potpredsednik katalonske Vlade Oriol Žunkeras i ostali mogli biti osuđeni na kazne do 30 godina zatvora. Svesna da će se protesti dogoditi, Vlada u Madridu je, par dana pre izricanja presude, razmestila policiju iz svih delova Španije u Kataloniju, kao pomoć katalonskoj regionalnoj policiji“, kaže Petrović.\nTrećeg dana protesta zbog presude devetorici katalonskih separatista, 16. oktobra, demonstranti iz više gradova ovog regiona krenuli su u protestni marš, sa namerom da do 18. oktobra stignu u Barselonu. Rajko Petrović veruje da se može očekivati dalja eskalacija protesta.\n„Jasno je da određene desničarske političke partije, poput Voksa i nekih ekstremnijih desničarskih pokreta, planiraju da se okupe u Barseloni do kraja nedelje, pa ostaje da se vidi kako će se situacija u tom smislu dalje razvijati. Ono što je sigurno je da presude katalonskim vođama i aktuelni protesti mogu dodatno ujediniti špansku desnicu i dati joj vetar u leđa na predstojećim izborima. Ipak, treba imati na umu da je opozicija u Španiji generalno prilično podeljena, kao i društvo po ovom pitanju“, objašnjava Petrović.\nPrema rečima našeg sagovornika, španska država pred sobom ima dve opcije za rešavanje aktuelne situacije. Prva je da reaktivira Član 155 Ustava i vrati u funkciju poštovanje ustavnog poretka, s obzirom na to da se predsednik Katalonije Kim Tora nije ogradio od ovih protesta, već ih je i javno podržao i tako izrazio jednu vrstu građanske neposlušnosti.\n„Primena Člana 155 jeste nešto što se već desilo 2017. godine i videli smo kako to u praksi izgleda. Dakle, autonomnoj pokrajini se privremeno oduzimaju ovlašćenja, raspisuju se ponovni regionalni izbori i, naravno, dolazi do smene čelnih ljudi koji predvode katalonski region. Naime, taj član se i primenjuje zbog toga što je potrebno ponovo uspostavljiti legitiman, legalan i demokratski pravni poredak na tom delu teritorije Španije, za šta ta regionalna Vlada očigledno nije bila sposobna“, kategoričan je Petrović.\nDruga opcija je, nastavlja sagovornik Sputnjika, da se primeni Zakon o nacionalnoj sigurnosti, koji je nedavno usvojila Vlada premijera Pedra Sančeza.\n„Ovaj zakon podrazumeva mnogo toga sličnog onome što predviđa Član 155 španskog Ustava, ali je na neki način Vlada time htela da, ukoliko bi ga eventualno aktivirala, prikrije taj pežorativni, negativni karakter koji je ovaj član Ustava dobio u prethodne dve godine“, ukazuje Petrović.\nTeško je naći ravnotežu između centralizma i separatizma,a najbolji put do tamo je-pravda,poštenje!Na tome su kroz povijest mnogi slomili zube,i opet će!


VLADIMIR PUTIN POTPISAO: Možete ugasiti internet – imamo svoj model\nRuske vlasti osigurale su pravne mogućnosti gašenja interneta u toj zemlji, nakon što je, potpisom Putina, kontroverzni zakon stupio na snagu.\nVlada namerava da stvori infrastrukturu za “suvereni” internet, što je Moskva predstavila kao nužnost za odbranu protiv spoljnih hakerskih napada, preneo je Index.hr. S druge strane, kritičari Kremlja to vide kao vid još veće cenzure.\n“Država sada prvi put ima potpunu tehničku kontrolu nad internetom”, rekao je ruski stručnjak za internet Aleksandar Isavnin iz neprofitne organizacije protiv cenzure Roskomsvoboda za DPA.\nOn objašnjava da se novim zakonom menjaju dosadašnji uslovi poslovanja u kojima su davaoci internet-usluga poslovali, odnosno uslovi slobodnog tržišta, a da se sada državi daje pravo da ih kontroliše kada hoće i koliko hoće.\nPrema novom zakonu, internet-promet u Rusiji usmeravaće se putem čvorišta u zemlji, čija infrastruktura bi tek trebalo da se izgradi, dok se od internet-kompanija koje posluju u Rusiji očekuje da obezbede i instaliraju opremu potrebnu za uspešnu tranziciju.\nKritičari, takođe, upozoravaju da će zakon dovesti do cenzure širokog dela Interneta i omogućiti ruskim obaveštajnim agencijama veći nadzor korisnika interneta. Mnogi vide zakon kao deo ambiciozne vladine kampanje za sprečavanje korišćenja Interneta za organizovanje protesta ili podsticanje građanske neposlušnosti.\nSve to već je dovelo do toga da su brojne internet-stranice opozicije već blokirane u Rusiji, zbog čega je na hiljade ljudi protestovalo protiv zakona koji je predsednik Rusije Vladimir Putin potpisao još u maju.\nPortparol Kremlja međutim tvrdi da Rusija ne želi da se isključi sa interneta, već se priprema za mogućnost da joj Zapad isključi internet. Ruski zvaničnici brane zakon i kao zaštitnu meru potrebnu da spreče SAD da ometaju Runet.\nZakon predviđa da bi, ukoliko ruski zvaničnici primete pretnje po bezbednost na mreži, državno telo za praćenje medija, Roskomnadzor u suštini mogao da preuzme kontrolu nad Internetom u Rusiji bez prethodne najave provajderima – i da filtrira sav internet saobraćaj u zemlji, navodi Radio Slobodna Evropa, a prenosi Beta.\nPauer Čajna zainteresovana za projekat puta "Vožd Karađorđe" u okviru koga je i izgradnja obilaznice Bubanj Potok-Vinča-Pančevo\nPoraz košarkaša Zvezde od Albe\nVaterpolistkinje Srbije poražene od Slovačke na EP\nIsključenja struje zbog radova na mreži 18. januara\nAMSS: Magla smanjuje vidljivost u većem delu Srbije\nProdavali obuću preko Instagrama i popili krivične prijave zbog utaje 22 miliona\nBiometeorološka prognoza za Srbiju za 18. januar\nViše iz ove kategorije « Zabrana političkog oglašavanja - mali korak za Tviter ali pretežak za Fejsbuk Demonstranti uhvatili gradonačelnicu, ošišali je i ofarbali »


Pravilnik o naricanju za otetim Kosovom - B E T O N :: KULTURNO PROPAGANDNI KOMPLET\nUtorak 15. april 2008.\nMinistarstvo za KiM, vim, pičkin dim i video-bim donelo je pravilnik koji predviđa čitav niz mera kojih se građani Srbije moraju pridržavati dok se Kosovo i Metohija ponovo ne nađu pod okriljem majke Srbije.\n- Građani su dužni da plaču, ridaju i zapomažu kad god im se za to ukaže prilika. Vesele i optimistične prirode koje nisu lake na suzu (ako takvih još ima) moraju u džepu uvek nositi oljuštenu glavicu crnog luka kojom će se nadraživati za žalopojku nad otetim Kosovom.\n- Lokalnim vlastima se nalaže da na centralnim trgovima svojih varoši sazidaju zid plača pred kojim će ucveljena Srbadija davati oduška svojim patriotskim jadima.\n- Iz svake kuće bar jednom dnevno mora da se čuje horski lelek minimalne jačine od 1000 decibela.\n- Građani se na javnim mestima imaju pojavljivati u crnini, snuždenog lica sa suzom u oku. Nošenje odeće živih, veselih boja smatraće se izdajničkim aktom i solidarisanjem sa albanskim separatistima i njihovim belosvetskim pomagačima.\n- Narikače gube status freelancer-a i dobijaju stalno nameštenje pri Samardžićevom ministarstvu. Njihova dužnost je da prate ministra u stopu, služeći mu kao zvučni medijum koji će izražavati njegova državnička osećanja prilikom susreta sa evropskim zvaničnicima.\n- Striptizete će biti prekvalifikovane u novopečeno zanimanje PBK (profesionalne braniteljke Kosova). Umesto da se uvijaju oko šipke i svlače ono malo krpica sa golišavog tela pred užagrenim očicama kakvog razvratnika, sada će ispred ambasada država koje su priznale lažnu državu Kosovo prvo kidati odeću sa sebe i grditi lice nadograđenim noktima, a potom se posipati mačkatičkim pepelom po glavi.\n- Sva planirana slavlja (svadbe, rođendani, a pogotovo žurke na kojima se sluša muzika evropskog ili američkog porekla) otkazuju se do daljnjeg. Regrutima je dozvoljeno da slave ispraćaj u vojsku, ali isključivo uz pratnju vojnog orkestra i repertoar sačinjen od ratničkih pesama, marševa, koračnica i srodnih kompozicija za dizanje morala.\n- Narodna pesma „Najveća je žalost za bratom“ menja naslov u „Najveća je žalost za Kosovom“.\n- Na ukopima pokojnikova rodbina i prijatelji mogu žaliti za blaženopočivšim koristeći najviše 50% svojih tugovanskih kapaciteta, a ostatak moraju sačuvati za svakidašnju jadikovku nad raspetim, otetim i ukletim Kosovom.\n- Građani se moraju pridržavati odredaba pravilnika, ali slobodno mogu dati mašti na volju u neutešnom oplakivanju srca Srbije koje su nam izvadili na živo. Srbima koji pokažu najveću kreativnost u ovoj rodoljubnoj disciplini ministar će dodeliti titulu „Depresivac-kreativac“ i orden plačipičke bez ikakvog reda.


Ludnica u Parizu, PSŽ došao do prve pobede sa devetoricom i to u nadoknadi! - Sportske.net\nSukob sa Nejmarom dobija novi epilog, pretnje smrću!?PSŽ stao uz NejmaraDrakonska kazna za Nejmara, zbog ovakve je jednom već hteo da ode!"Le Classique" – Fudbal je najmanje bitan!Zvanično, PSŽ predstavio novo pojačanje!\nFudbaleri Pari sen Žermena su nakon dva uvodna poraza upisali i trijumf, slavili su u nadoknadi prvog kola protiv Meca sa 1:0 (0:0).\nU susretu sa Marsejom u prethodnom kolu su pljuštali crveni kartoni, Tuhel je ostao bez Nejmara, Paredesa i Kurzave, večeras je na teren poslao sledećih 11: Navas, Baker, Dijalo, Markinjos, Dagba, Draksler, Gej, Erera, Di Marija, Ikardi i Sarabija.\nTo nije bilo dovoljno da se savlada Mec, domaćin je dominirao, ali je i Mec imao svoje prilike.\nGosti su čak i prvo pripretili, Dijalo je bio u zgodnoj prilici, ali je tukao levo od gola u drugom minutu.\nVeć u sedmom se Nijane našao u sjajnoj poziciji za postizanje gola, izbio je sam pred Navasa, ali je iskusni golman uspeo da izađe kao pobednik iz ovog duela, sjajno je intervenisao.\nA onda, dve velike šanse za "Svece", najpre je Ukiđa uspeo da sačuva poušaj De Marija iz dobre pozicije, da bi potom Ikardi šutirao tik preko gola.\nSve to je stalo u 12 minuta.\nNavas potom brani pokušaj Bulaje, da bi Ikardi u 33. minutu ponovo bio neprecizan. Do poluvremena šansa i za Sarabiju, ali odlična intervencija Ukiđe.\nOtišlo se bez golova na odmor, da bi Parižani doživeli veliki peh nakon 20 minuta igre u drugom delu, Abdu Dijalo je zaradio drugi žuti karton, ostali su sa igračem manje, Kimpembe je morao na teren umesto Sarabije.\nIpak, to nije usporilo PSŽ, koji je pretio preko Ikardija i Di Marije, ali je golman Meca bio sjajan u oba navrata.\nUsledila je šansa za Dagbu, ali je tukao pored gola, a onda je zbog povrede Bernata PSŽ ostao sa devetoricom na terenu, Tuhel je potrošio sve izmene.\nU prvom minutu nadoknade Mec umalo da to kazni, ali je Maziz tukao pored gola.\nA onda, treći minut nadoknade, centaršut Di Marije sa leve strane, golman Meca loše izbija loptu, ona dolazi do Drakslera, koji glavom donosi pobedu Parižanima!


Zaposleni nisu uspeli da uđu u zgradu TV Avala - Bizlife.rs\n14:11 Beograd, 17/02/2012\nZaposleni u TV Avala, koji su u štrajku već 57. dan, nisu danas uspeli da uđu u zgradu televizije, jer su vrata bila zaključana, a, kako su preneli, objašnjeno im je da je „ta televizija institucija i da po preporuci vlade i danas neće raditi“.\nOni su istakli da se neće pomiriti sa takvom situacijom i da će i u ponedeljak pružiti podršku kolegama honorarcima koji od 20. februara imaju zabranu ulaska u zgradu televizije i „stajaće sa njima dok se taj problem ne reši“.\nPredsednik Štrajkačkog odbora TV Avala, Nikola Vukomanović, rekao je da zaposleni nisu uspeli da uđu u zgradu, jer su „vrata zaključana i unutra je prilično veći broj ljudi iz obezbeđenja nego što je to uobičajeno“.\n„Ova situacija u koju su nas doveli naši vlasnici, ali i država, ne radeći svoj posao kako treba, strašna je, jer nismo organizovani tako da bi mogli da radimo bez ijednog dinara“, kazao je Vukomanović.\nOn je dodao da „javnost treba da zna šta se dešava s televizijom Avala i da zaštiti zaposlene“ i postavio pitanje: „Zašto Danko Đunić, Johan Verner Kraus i Željko Mitrović imaju povlašćen tretman?“.\n„Činjenica je da trećina u ponedeljak neće imati mogućnost da uđe u zgradu televzije Avala, ali se zaposleni u štrajku neće pomiriti sa tim.. Mi radimo i očekujemo da budemo isplaćeni za to i zahtevamo od odgovornih da odgovore zašto se toleriše situacija na Avali“, kazao je Vukomanović. On je dodao da će se zaposleni TV Avala koji su u štrajku obratiti i protestovati ispred RRA, Ministarstva kulture, vlade, ali i Predsedništva.\nSvi honorarni saradnici TV Avala dobili su poruku putem mobilnog telefona kojom su obavešteni da će im od 20. februara biti zabranjen ulazak u zgradu televizije, rekao je ranije Tanjugu Vukomanović.\nPrema njegovim rečima, potom je usledilo i isključivanje službenih telefona, a uklonjeni su i pločica i telop kojim su gledaoci obavešteni da su zaposleni u štrajku.


"Blic" sa Novakom: Đoković uz šale trenirao sa budućom zvezdom /foto/\nBeograd, tereni na Dorćolu u SC “Novak”. U četvrtak oko podneva. Boris Butulija, sin legendarnog rukometaša Igora, strpljivo se zagrevao i čekao najboljeg tenisera sveta, Novaka Đokovića da započnu sparing meč. Foto: M. Metlaš / RAS Srbija… »\nZa svakog sportistu borba za trofej predstavlja nešto najvažnije. Pehar jeste bitan, ali ekipa američkog fudbala Univerzitet San Francisko 1951. godine uradila je nešto mnogo veće od osvajanja titule. Zaštitili su drugove i postali besmrtni. Foto… »\nDe Bur: Nije lako zameniti Manćinija\nTrener Intera Frank de Bur rekao je da mu nije bilo lako da na tom mestu zameni Roberta Manćinija. Foto: A. Dimitrijević / RAS Srbija "Italija je bila svetski prvak 2006, a oni su odlučili da dovedu trenera direktno iz Holandije. Svakako nisam mogao da… »


Vlada usvojila tri predloga zakona iz oblasti prosvete - Užice Oglasna Tabla\nVlada usvojila tri predloga zakona iz oblasti prosvete\nмарт 17, 2018 07\nVlada Srbije usvojila je na današnjoj sednici tri predloga zakona iz oblasti prosvete: Predlog zakona o nacionalnom okviru kvalifikacija Republike Srbije, Predlog zakona o udžbenicima i Predlog zakona o prosvetnoj inspekciji.\nPredlogom zakona o nacionalnom okviru kvalifikacija Republike Srbije (NOKS) uređuje se oblast kvalifikacija, povezuje sa tržištem rada i daje osnova za primenu koncepta celoživotnog učenja-što direktno razvija potencijale pojedinca i unapređuje ceo sistem obrazovanja.\nZa učenike sa smetnjama u razvoju i invaliditetom neophodno je obezbediti odgovarajuće udžbenike, a da se poseban fokus usmeri na korisnike besplatnih udžbenika.\nCentar za niskotiražne udžbenike, kao posebna jedinica, imaće obavezu da vodi računa o materijalnom i socijalnom statusu korisnika ovih udžbenika.\nGrađanima će biti olakšano podnošenje zahteva, putem e-šaltera, biće skraćeno vreme potrebno za upis u katastar nepokretnosti, a usvajanjem zakona Srbija će poboljšati pozicije na rang listi Svetske banke o uslovima poslovanja -Doing Business.


BEOGRAD, 18. MAJ 2019. GODINE: Osnivačka skupština udruženja "Stara Hercegovina"\nBEOGRAD, 18. MAJ 2019. GODINE: Osnivačka skupština udruženja „Stara Hercegovina“\nU subotu 18. maja u 19 časova u Koktel sali hotela „Jugoslavija“ biće održana Svečana osnivačka skupština zavičajnog udruženja „Stara Hercegovina“.\nInače,Udruženje „Stara Hercegovina“ trebalo bi da okupi društva i organizacije ovoga tipa sa ciljem očuvanja naše tradicije i pružanja humanitarne pomoći onima kojima je najpotrebnija.\nSvečanost povodom osnivanja ovoga zavičanog udruženja okupiće veliki broj gostiju sa područja nekadašnje Stare Hercegovine a koji danas žive u Srbiji ,regionu i inostranstvu,kao i ugledne pojedince i crkvene velikodostojnike.\nU kulturno-umjetničkom dijelu programa pored projekcije filma o Staroj Hercegovini prisutni će moći vidjeti nastup KUD-a“Dimitrije Koturović“,guslare iz Škole gusala „Sandić“ i guslara Marka Šćepanovića,dok će tradicionalnu hercegovačku gangu izvesti članovi muške pjevačke grupe KUD-a „Sava Vladislavić“ iz Gacka.\nIz Udruženja „Stara Hercegovina“ pozivaju sve zainteresovane da svojim prisustvom uveličaju ovu svečanu osnivačku skupštinu a sve dodatne informacije moguće je dobiti na broj telefona 00381-63-228-188,osoba za kontakt Andrija Butulija.\nBEOGRAD, 20. NOVEMBAR 2018. GODINE: Osnivačka skupština Udruženja Ljubinjaca u Srbiji\nBEOGRAD, 23. NOVEMBAR 2018. GODINE: Osnivačka skupština Udruženja Ljubinjaca u Srbiji\nBEOGRAD, 14. DECEMBAR 2017. GODINE: Promocija knjige dr Milana R. Milanovića „Stara Hercegovina“\nBEOGRAD, 30 NOVEMBAR: Promocija knjige „STARA HERCEGOVINA, ZABORAVLJENA OSTROGOTIJA“\nBEOGRAD, 2. MAJ 2019. GODINE: Predstavljanje knjige „Srpsko srce Johanovo“\nBEOGRAD, 8. MAJ 2019. GODINE: Promocija knjige “Gospar Mato Gracić nastanak i nestanak Srba rimokatolika u Dubrovniku”\nTREBINJE, 15. MAJ 2019. GODINE: Srpska poezija stradanja i patnje


NUNS: Policija da što pre otkrije ko je ugrozio novinara N1 u Nišu - Novinari Online\nNa evidenciji NUNS-a o ugrožavanju medijskih profesionalaca od početka godine zabeležena su 34 pritiska i 12 verbalnih pretnji.\nDopisnik N1 iz Niša, Milan Stojanović meta mogućeg zastrašivanja; Foto: Printscreen N1\nNezavisno udruženje novinara Srbije (NUNS) zatražilo je od policije u Nišu da što pre rasvetli saobraćajni incident u tom gradu u kojem je direktno bio ugrožen dopisnik televizije N1 Milan Stojanović.\n“Nepoznati vozač zbog nasilne vožnje svakako zaslužuje neku kaznu a ukoliko se ustanovi da mu je namera bila da ugrozi novinara onda bi trebalo da bude sankcionisan u skladu sa Krivičnim zakonikom, kojim je u članu 138. za ugrožavanje sigurnosti novinara zaprećena kazna zatvorom od šest meseci do pet godina.”, navodi se u saopštenju.\nIncident se dogodio prošlog petka uveče, sat vremena nakon što je novinar Milan Stojanović izveštavao sa protesta “Jedan od pet miliona” u Nišu.\nNUNS je incident u Nišu evidentirao kao drugi fizički napad na novinare u 2019. godini.\nPročitajte i: UNS: Policija da utvrdi ko je ugrozio bezbednost dopisnika iz Niša\nPrethodni tekstDrama u Nišu: Pas izujedao dete u dvorištu škole\nSledeći tekstNatalija Jovanović ponovo izabrana za dekana Filozofskog fakulteta u Nišu


Organizacije za zaštitu životne sredine zahtevaju vraćanje Nacrta Prostornog plana 2021-2035 na javni uvid - Mašina\nMašina 25.06.2021. 25.06.2021.\n“Nacrt Prostornog plana sadrži rešenja koja nas guraju daleko u prošlost, a sam postupak njegovog donošenja promoviše nedemokratsko postupanje vlasti i ugrožavanje prava građana da učestvuju u procesu donošenja odluka”, izjavio je za Mašinu Mirko Popović iz Regulatornog instituta za obnovljive energije i životnu sredinu – RERI.\nUdruženja su zahtev podnela Ministarstvu građevinarstva, saobraćaja i infrastrukture pred javnu sednicu Komisije za planove, koja je bila zakazana svega 48 sati pred održavanje. Današnja javna sednica je prva od pet zakazanih ovih dana, a na nju je pozvano prvih 25 od preko stotinu stručnih udruženja i organizacija civilnog društva.\nPo rečima okupljenih ispred ministarstva, rok za obaveštavanje organizacija o zakazivanju sednice bio je prekratak, a predviđeno vreme trajanja sednice nedovoljno da se održi argumentovana rasprava sa svim zainteresovanim akterima.\n“Poziv za učešće u sednici nam je stigao sasvim neočekivano, danas za sutra”, iznenađena je Žaklina Živković iz inicijative Pravo na vodu.\nČitava procedura izrade i usvajanja Nacrta je sprovedena nezakonito, uz kršenje pravilnika o javnom uvidu, pojašnjava Popović.\nNaime, tokom javnog uvida u nacrt najvažnijeg planskog dokumenta u republici, koji je trajao od 5. aprila do 5. maja, nije organizovana ni jedna zvanična javna prezentacija, ni jedan okrugli sto niti razgovor između stručne javnosti, građana, organizacija za zaštitu životne sredine i Ministarstva, podsetio je Popović.\nJedina javna diskusija o tome šta donosi Prostorni plan 2021-35 održana je u organizaciji civilnog sektora. Domaćin tribine, održane onlajn, bila je Beogradska otvorena škola, a o brojnim primedbama aktivista i stručnjaka na proceduru izrade i sadržaj Nacrta možete se obavestiti ovde.\nU krupnije sporne tačke spada to što se Nacrtom Prostornog plana postavljaju osnovi za izgradnju novih termoelektrana ukupne snage 3.3 gigavata.\nPopović je istakao da je u pitanju više od polovine snage postojećih termoelektrana, koje se smatraju najvećim zagađivačem vazduha u Srbiji. Po njegovoj oceni Srbija se ovim planom snažno odupire energetskoj tranziciji, umesto da se za nju založi.\nPlanom je predviđeno i 387 megavata iz malih derivacionih hidroelektrana, uprkos njihovoj dokazanoj štetnosti po životnu sredinu i lokalne zajednice.\nAktivisti koji se bave šumarstvom su razočarani i iznenađeni zbog toga što nije usvojen njihov predlog da se budućim prostornim planom definiše manji obim seče šuma i intenzivnije pošumljavanje, što bi doprinelo zaštiti šumskih predela ali i borbi protiv klimatskih promena, erozije zemljišta i suše.\nUkupno uzev, iako se u uvodnom delu Nacrta prepoznaje potreba za strateškim pristupom klimatskim promenama i energetskoj tranziciji, zaključak stručnjaka i aktivista je da se propisima iz prostornog plana životna sredina decidno pozicionira kao prostorni i materijalni resurs u službi ekonomije usmerene na kratkoročnu dobit.\nŽivković dodaje da su aktivističke i stručne organizacije početkom maja zato podnele skoro 700 primedbi na Nacrt Prostornog plana.\nMinistarstvo građevinarstva je na sednice koje se održavaju počev od danas pozvalo upravo organizacije, predstavnike lokalnih samouprava i drugih ministarstava koji su te primedbe uputili.\nPo mišljenju Živković, uz već pomenute neregularnosti, loša je bila i odluka nadležnih da se organizacije odvoje u sektore po danima, jer se tim dodatno sprečava razmena mišljenja i znanja između učesnika sednica.\n“Ne možemo da zamislimo kako bi to izgledalo i ne želimo da podržavamo tu farsu”, izjavio je Popović.\nZahtev za ponavljanje javnog uvida podneli su Beogradska otvorena škola, Institut za urbane politike, Mladi istraživači Srbije, Nacionalna ekološka asocijacija, udruženje Polekol, Regulatorni institut za obnovljive energije i životnu sredinu –RERI, Svetska organizacija za zaštitu prirode WWF Adria, Centar za istraživanje biodiverziteta, Centar za kulturnu dekontaminaciju – CZKD, i profesor doktor Petar Đukić.\nDragana Arsić iz Udruženja za zaštitu šuma i pokreta Odbranimo šume Fruške gore – OŠFG smatra da je izuzetno važno da sva udruženja pokažu složnost i solidarnost i stanu iza zahteva za vraćanje Nacrta Prostornog plana na debatu, da bi se došlo do prostornog plana koji bi bio u interesu javnosti i životne sredine. Ona je ispoljila nadu da će slično postupiti i preko stotinu udruženja koja su pozvana na četiri sednice koje će se održavati narednih dana.\n“Pozivamo ovim putem ostala udruženja i građane da podnesu sličan zahtev i da traže da se postupak ponovi da bismo se izborili za to da dobijemo plan koji zadovoljava minimalne standarde i koji odgovara na potrebe ovog društva i države”, zaključio je Popović.\nTags Pravo na voduProstorni planRERI


Medojević: Zemlja tone u haos i destabilizaciju, institucije blokirane političkim uticajem mafije - Vijesti.me\n"DOKAZANE TVRDNJE DF"\n„Nasuprot, tvrdnji Vijeća za nacionalnu bezbjednost u kojem, na žalost, participiraju i tobožni predstavnici opozicije, smatram da su bezbejdnosne prilike veoma pogoršane i da se sukobi zaraćenih politčko-bezbjednosnih-kriminalnih klanova zaoštravaju“, naveo je Medojević Edit\nMINA 14. april 2016, 12:03 ažurirano 10. februar 2019, 20:50\nOcjene Vijeća za nacionalnu bezbjednost ukazuju na gubitak sposobnosti vodećih ljudi na vlasti da ozbiljno, odgovorno i argumentovano sagledaju stanje u toj veoma važnoj oblasti, smatra član skupštinskog Odbora za bezbjednost i odbranu, Nebojša Medojević.\nVijeće za nacionalnu bezbjednost ocijenilo je da je bezbjednosna situacija u Crnoj Gori stabilna i zatražilo od svih nadležnih organa da preduzmu efikasne mjere i aktivnosti iz svoje nadležnosti u cilju očuvanja nacionalne bezbjednosti.\n„Ocjene Vijeća da je bezbjednosna situacija u zemlji stabilna ukazuju na potpuni gubitak sposobnosti vodećih ljudi režima da ozbiljno, odgovorno, argumentovano sagledaju stanje u ovoj veoma važnoj oblasti, što kao posledicu može imati dodatno pogoršanje bezbjednosti građana i destabilizaciju stanja u zemlji“, saopštio je Medojević.\nKako je rekao, tvrditi da je bezbjednosna situacija u Crnoj Gori stabilna najbolji je dokaz ispravnosti tvrdnje Demokratskog fronta da je režim razorio sve institucije i pretvorio ih u puke instrumente zaštite interesa vrha kriminalizovanog režima.\n„Nasuprot, tvrdnji Vijeća za nacionalnu bezbjednost u kojem, na žalost, participiraju i tobožni predstavnici opozicije, smatram da su bezbejdnosne prilike veoma pogoršane i da se sukobi zaraćenih politčko-bezbjednosnih-kriminalnih klanova zaoštravaju“, naveo je Medojević.\nO tome, kako je kazao, svjedoči sve veći broj likvidacija i teroristčkih akcija na ulicama gradova u Crnoj Gori, „koje ostaju nerasvjetljene jer iza njih stoje i bezbjednosne službe i vrh režima“.\n„Sukobi su se otrgli kontroli i prijete ozbiljnoj destabilizaciji prilika u zemlji. Korupcijom izjedene institucije pravne države i Agencija za nacionalnu bezbjednost (ANB), nijesu u stanju da izvršavaju svoje ustavne funkcije jer su blokirane političkim uticajem mafije“, rekao je Medojević.\nPrema njegovim riječima, policija, tužilaštvo, ANB i sudovi su samo nijemi posmatrači plaćenih likvidacija i građani se, kako je dodao, osjećaju ugroženim.\n„Imajući u vidu strukturne uzroke zabrinjavajućih bezbejdnosnih trendova, jasno je da dok se ne desi pad ovog režima ogrezlog u kriminalu i korupciji, neće se stvoriti uslovi za popravljanje bezbjednosne situacije u zemlji“, ocijenio je Medojević.\nKako je rekao, likvidacije , terorističke akcije će se nastaviti i imaće tendencije koje će ugrožavati članove kriminalnih klanova na višim nivoima hijerarhije, na kojima su oni povezani i sa vrhom bezbjednosnih službi i režima.\n„Ovoga su najviše svjesni čelni ljudi režima koji uvećavaju svoja obezbjeđenja, i sami svjesni da ih trule institucije sistema ne mogu zaštiti. Zemlja tone u haos i destabilizaciju, jer je ključni izvor probema bolesni politički sistem koji je zasnovan na čvrstim vezama mafije, bezbjednosnih službi i vrha režima, koje sve više pucaju i ugrožavaju stabilnost zemlje“, kazao je Medojević.\nKako je rekao, taj „bolesni sistem“ se ne može mijenjati iznutra , već samo korjenitim refromama, za koje su potrebne smjene režima Demokratske partije socijalista (DPS).\n„Svako ko pomisli da se kolaboracijom i koalicijom sa DPS može nešto mijenjati, samo postaje dio sistema koji će se tragično urušiti u međusobnim obračunima“, zaključio je Medojević.


Komentari kompanije Bayer u vezi sa izjavom kompanije Monsanto o predloženoj transakciji - Bayer Srbija\nKomentari kompanije Bayer u vezi sa izjavom kompanije Monsanto o predloženoj transakciji\nLeverkuzen, 24. Maj 2016. Kompanija Bayer objavila je danas da će se rado uključiti u konstruktivne razgovore sa kompanijom Monsanto u vezi sa predloženom transakcijom. Kompanija Bayer je ponovo istakla da njena gotovinska ponuda od 122 dolara po akciji predstavlja punu i garantovanu vrednost za akcionare kompanije Monsanto.\n„Drago nam je da odbor kompanije Monsanto deli naše uverenje da bi integrisana strategija donela znatne prednosti proizvođačima i širem okruženju“, izjavio je Verner Bauman, generalni direktor kompanije Bayer AG. Uvereni smo da možemo da regulišemo sva finansijska i zakonska pitanja koja se odnose na transakciju. Kompanija Bayer ostaje posvećena zajedničkom radu na konačnoj realizaciji ove za obe strane korisne transakcije.“\nKompanija Bayer ne namerava da daje dodatne komentare u ovom trenutku.\nZa više informacija posetite: www.advancingtogether.com\nIzjave koje se odnose na budućnost\nOvo saopštenje može da sadrži izjave za javnost zasnovane na trenutnim pretpostavkama i prognozama rukovodstva kompanije Bayer. Različiti poznati i nepoznati rizici, neizvesnosti i drugi faktori mogu dovesti do materijalnih razlika između stvarnih i budućih rezultata, finansijske situacije, razvoja ili učinka kompanije i ovde datih procena. Ovi faktori uključuju i one koji su razmatrani u javnim izveštajima kompanije Bayer, a koji su dostupni na internet sajtu kompanije Bayer www.Bayer.com. Kompanija ne preuzima nikakvu odgovornost da ažurira ove izjave za javnost ili da ih uskladi sa budućim događajima ili razvojnim tokovima.\nOvo saopštenje se odnosi na predloženu ponudu kompanije Bayer Aktiengesellschaft ili njenih podružnica (Kompanija Bayer), za kupovinu svih akcija u opticaju iz paketa običnih akcija, nominalne vrednosti od 0,01 dolara po akciji, kompanije Monsanto, korporacije iz Delavera (Kompanija Monsanto). Ovo saopštenje nije ni ponuda za kupovinu niti traženje ponude za prodaju akcija kompanije Monsanto. Ovim nije otpočela tenderska ponuda za akcije kompanije Monsanto. Kada bude počela tenderska ponuda za akcije kompanije Monsanto, kompanija Bayer će podneti materijale za tendersku ponudu (uključujući i Ponudu za kupovinu, povezano Propratno pismo i određene druge dokumente koji se odnose na ponudu) Komisiji za hartije od vrednosti i berzansko poslovanje (SEC) u vezi sa konkretnom tenderskom ponudom. Svi konačni dokumenti koji se odnose na tendersku ponudu biće poslati akcionarima kompanije Monsanto. AKCIONARI KOMPANIJE MONSANTO SE POZIVAJU DA PROČITAJU MATERIJALE U SKLOPU TENDERSKE PONUDE KADA POSTANU DOSTUPNI, JER ĆE ONI SADRŽATI VAŽNE INFORMACIJE O TENDERSKOJ PONUDI KOJE AKCIONARI TREBA DA UZMU U OBZIR PRE DONOŠENJA BILO KAKVE ODLUKE O PONUDI SVOJIH AKCIJA. Akcionari kompanije Monsanto moći će da dobiju besplatne kopije ovih dokumenata (ako i kada je to moguće), kao i drugu dokumentaciju koju kompanija Bayer podnese KHVBP putem internet sajta koji SEC održava na stranici www.sec.gov.


Vejvoda: Za Zapadni Balkan EU je samo prednost - European Western Balkans\nAutor Sofija Popović 08. 10. 2019. 08. 10. 2019.\nBEOGRAD – Za male zemlje kao što je Srbija i male regione kao što je Zapadni Balkan, Evropska unija je samo prednost i velika šansa, poručio je Ivan Vejvoda, naučni saradnik na Institutu za humanističke nauke u Beču, na predavnju “Budućnosti Evrope” u Institutu za filozofiju i društvenu teoriju.\nObjašnjavajući značaj EU integracija za sve zemlje regiona, Vejvoda ističe da velike zemlje, koje su dugo članice Evropske unije ne vide šta znači ostati izvan njenih granica.\n“Nije gore nego što je bilo, ali nije ni lako”, rekao je Vejvoda, dodajući da i pored krize u kojoj se nalazi, Evropska unija je uvek prednost.\nOn ističe da u Evropi koja se sučava sa razdvanjem sever-jug i zapad istok, kao i sa spoljnim izazovima, od suštinske je važnosti stvoriti prostor za razumevanje i dovesti ljude iz različitih krajeva Evrope da međusobno razgovaraju.\nVejvoda je rekao da u Evropskoj uniji jeste primetan rast populizma i desnice, ali da su izbori za Evropski parlament ipak pokazali dominantno pro-evropsko opredeljenje evropskih građana.\nOn objašnjava da je Bregzit bio prekretnica za Evropsku uniju, jer nijedna zemlja članica ne razmišlja o izlasku kao rešenju, već samo o reformi.\n“Bregzit pokazuje kolike su teškoće sebe izvesti iz konteksta EU”, zaključuje Vejvoda.\nProgram “Budućnosti Evrope” osmišljen je da istraži neke od ključnih rizika i problema sa kojima se suočavaju Evropa i njen liberalni demokratski poredak. Nalazi programa bi trebalo da oblikuju praktične odgovore i rešenja za koja bi se zalagala pan-evropska mreža partnera.\nBudućnosti EvropeIvan Vejvoda


Caritas Srbije - Beogradska nadbiskupija\nCaritas je socio-humanitarna organizacija Katoličke Crkve, čija je misija zaštita i promocija dostojanstva svake ljudske osobe, stvorene na sliku Božju. Sama reč “Caritas” znači delotvorna hrišćanska ljubav, (na latinskom „Deus caritas est“ – „Bog je ljubav” 1 Jv 4,16).\nCaritas, kao humanitarna organizacija, svoj rad temelji na Jevanđelju i Socijalnom učenju Katoličke Crkve, koji su u značajnoj meri oblikovali duhovni, politički i društveni okvir današnje Evrope.\nOva organizacija pomaže ljudima bez obzira na njihovu versku, nacionalnu ili bilo koju drugu pripadnost, a najviše osobama koje žive na marginima društva: starim licima, usamljenima, bolesnima, osobama sa posebnim potrebama, i drugima.\nOd samog početka svog delovanja Caritas Srbije je delio humanitarnu pomoć u kriznim situacijama, kao za vreme embarga i sukoba na teritoriji bivše Jugoslavije, pomagao je licima izbeglim iz Hrvatske i Bosne i Hercegovine, interno raseljenim licima sa Kosova, kao i lokalnom stanovništvu u stanju socijalne potrebe. Procena je da je na različite načine pomognuto preko 2 miliona ljudi. Tokom godina Caritas Srbije je aktivno pomagao za vreme različitih urgentnih situacija, kao što su poplave u Banatu, zemljotres u Kraljevu i klizišta na drugim teritorijama Srbije, a organizovano je i prikupljanje pomoći za urgentne situacije u inostranstvu, kao što su: zemljotresi u Italiji i u Japanu, tajfun na Filipinima, pomoć manastiru Hilandar koji je pretrpeo požar i druge.\nProgrami Caritasa Srbije su bili usmereni i ka pružanju pomoći starijem stanovništvu i osobama sa invaliditetom, putem savremene kućne nege i dnevnih centara. Osim toga Caritas duži niz godina realizuje projekte zaštite prava osoba sa mentalnim poteškoćama, programe izgradnje mira i aktivnosti za omladinu.\nU toku 2014. godine Caritas Srbije je bio aktivan u pomaganju osobama iz poplavljenih područja u Srbiji. Ukupna vrednost pomoći koju je Caritas pružio poplavljenima je preko 2 miliona evra, uz podršku međunarodne mreže Caritasa.


Indija će 15. februara učestvovati na konferenciji o Avganistanu u Moskvi - Neverovatna Indija\nNaslovna Život Indija će 15. februara učestvovati na konferenciji o Avganistanu u Moskvi\nIndija će 15. februara učestvovati na konferenciji o Avganistanu u Moskvi\nIndija će učestvovati na konferenciji o Avganistanu koja će se održati 15. februara u Moskvi, izjavio je za RIA novosti zvanični predstavnik Ministarstva inostranih poslova Indije Vikas Svarup.\n„U ovom trenutku mogu samo da potvrdim da Indija učestvuje u međunarodnoj konferenciji o Avganistanu, s obzirom našu snažnu i stalnu posvećenost miru, stabilnosti i napretku u Avganistanu“ – rekao je Svarup.\nRanije je ruski ministar inostranih poslova Sergej Lavrov na konferenciji za novinare posle razgovora sa avganistanskim kolegom rekao da će sredinom februara Moskva biti domaćin međunarodnog sastanka o Avganistanu. Prema njegovim rečima, sastanku će prisustvovati predstavnici Avganistana, Kine, Irana, Pakistana i Indije.\nIndija aktivno sarađuje sa vlastima Avganistana, učestvuje u raznim međunarodnim forumima, promoviše rešenje avganistanskog konflikta i rekonstrukciju ove zemlje. Indija takođe sprovodi infrastrukturne projekte u Avganistanu i u više navrata je pružila finansijsku pomoć ovoj državi.\nU septembru prošle godine, premijer Indije Narendra Modi najavio je, nakon sastanka sa avganistanskim predsednikom Ashraf Ghani, dodelu paketa za pomoć u iznosu od milijardu dolara za projekte u civilne sfere.\nPrethodni tekstIndija sutra lansira 104 satelita, nada se rekordu\nSledeći tekstVeliko božanstvo – Šiva


Zasluženo najgledaniji film snimljen van engleskog govornog područja je priča o mladom emigrantu Drissu koji sem egzistencijalnih problema ima i probleme sa zakonom, i bogatog kvadriplegičara Phillipea.\nEfektne i nenategnute anegdote prate tešku emotivnu priču oba aktera, suočena sa egsistencijalnim problemima i emotivnim ispadima. Preko 35 miliona ljudi je pogledalo ovaj film koji je baziran na istinitom događaju, a sjajna glumačka ekipa predvođena Omarom Syom i Françoisom Cluzetom se uspešno izborila da u ovoj priči neizbežna patetika ne postane bljutava i preslađena.\nFilm izuzetnu gledanost duguje i jednoj posebnoj vrsti otvorenosti, gde se ljudi, situacije i stanja nazivaju pravim imenom, bez nepotrebnog ulepšavanja, i na granici pristojnosti. Takvu avanturu bi američka produkcija teško sebi dozvolila. Film potpisuju reditelj i scenarista Olivier Nakache i Eric Toledano.


EVROPSKO PRVENSTVO U VATERPOLU BARSELONA 2018: Srbija prva u grupi, čeka rivala u četvrtfinalu :: Blog :: Poslovni Svet\nSrpski vaterpolisti uspešno su završili grupnu fazu takmičenja na Evropskom prvenstvu u Barseloni.\nBranioci titule lako su stigli do prvog mesta u grupi D i tako obezbedili direktan plasman u četvrtfinale i tri dana odmora.\nSrbija je ostvarila sva tri trijumfa u prvoj fazi Evropskog šampionata. Rumunija je savladana sa 11:5, Rusija sa 11:9 i na kraju Slovačka sa 13:5. Izabranici Dejana Savića nisu pružili naročito dobre igre, ali imajući u vidu kvalitet protivnika i ulaganje 20-30% mogućnosti srpskih "delfina" bilo je i više nego dovoljno da se rutinski završi posao u uvodnom delu takmičenja.\nKomšije Rumuni pružili su solidan otpor srpskim vaterpolistima u uvodnom duelu grupe D, ali pre svega u drugom poluvremenu, kada su se naši opustili posle sigurnih 6:2 pri odlasku na veliki odmor. Na kraju, samo šest golova razlike za Srbiju - 11:5 (3:1, 3:1, 3:2, 2:1), što sigurno nije realan odnos snaga, ali nije bilo potrebe za većim trošenjem snage radi poboljašanja gol-diferencije.\nOzbiljan test za Srbe bio je okršaj sa Rusima u drugom kolu.\n"Baćuške" su "odrešile kesu" što se tiče vaterpola, počeli znatno više da ulažu i rezultati su itekako vidljivi.\nNisu više "topovska hrana", kao pre dve godine, kada su u beogradskoj "Areni" gotovo "udavljeni" u bazenu (15:5).\nRusi su pretili gotovo u celom toku meča, tako da je krajnji ishod utakmice - 11:9 (3:2, 3:3, 3:1, 2:3) sasvim realan. Nisu se naši proslavili u odbrani, segmentu igre u kom smo godinama, možda i decenijama najjači na svetu.\nDobra stvar u prilično lošem izdanju Savićevih pulena je činjenica da je teret odgovornosti ravnomerno podeljen, dakle, niko se nije nešto posebno istakao, ali ni podbacio.\nJak otpor Rusa svakako je bio dobar za nas, jer je srpske "delfine" naterao da malo podignu nivo ozbiljnosti, što će nam sigurno pomoći kada na red dođu nokaut mečevi.\nPobedom protiv "baćuški" naša selekcija je praktično osigurala prvo mesto u grupi, jer nam je u poslednjoj rundi rival bila objektivno najslabija reprezentacija, Slovačka.\nSlovaci su prethodno ubedljivo poraženi od Rumuna (5:9) i Rusa (6:12), pa je bilo jasno da autsajder nema šta da traži u okršaju sa aktuelnim evropskim šampionima, koji drže tron već tri prvenstva u nizu (2012, 2014, 2016).\nJutros su srpski vaterpolisti sve dileme oko pobednika rešili već u prvoj četvrtini, koji su rešili u svoju korist sa ubedljivih 5:1.\nDalji tok meča bio je rutina za iskusne srpske igrače, koji su se opustili u drugom i trećem periodu igre, a onda malo dodali gas u poslednjih osam minuta igre. Na kraju, ubedljivih 13:5 (5:1, 3:3, 2:1, 3:0) i osigurano mesto u četvrtfinalu Evropskog prvenstva.\nDok će drugo i treće plasirane ekipe po grupama morati da razigravaju u osmini finala, puleni Dejana Savića će moći opušteno da posmatraju razvoj situacije.\nPo vaterpolo tradiciji, naš rival u prvom meču nokaut faze trebalo bi da bude drugoplasirana ekipa grupe A, Mađarska, mada su severene komšije totalno razočarale u dosadašnjem toku šampionata. Huni su katastrofalno poraženi od Italijana (5:12, prvi period igre ponižavajućih 0:5), jedva izvukli remi protiv nejake Nemačke (4:4), a pobedili su samo totalnog autsajdera Gruziju sa 12:5.\nNo, Mađari su imali sreće kod žrebanja, pošto im je protivnik u osmini finala trećeplasirana ekipa grupe C, a to je još jedan prilično slab sastav, Holandija.\n"Lale" su bile bolje samo od nejake Turske sa 22:5, a poraženi su protiv ozbiljnih selekcija Grčke i Hrvatske (7:12 i 8:15).\nKo god da nam dođe kao rival u četvrtfinalu, Mađarska ili Holandija, zaista ne bismo trebali da imamo mnogo problema da izborimo mesto među četiri najbolje selekcije.\nIpak, sa severnim susedima se nikad ne zna, znali su ponekad da nas iznenade kada smo se tome najmanje nadali i kada smo objektivno imali mnogo jači tim od njih, tako da oprez nije naodmet.\nŽREB ZA NOKAUT FAZU UEFA LIGE ŠAMPIONA I LIGE EVROPE: Srpski klubovi opet dobro prošli, Partizan protiv Plzenja, Zvezdin rival CSKA PRVA FAZA KOŠARKAŠKE EVROLIGE - ČETVRTO KOLO: Makabi opet poražen u Beogradu, veliki preokret u trećoj četvrtini ATP MASTERS 1000 TURNIR SINSINATI 2018: Novak u finalu protiv Federera, najteži mogući put do Zlatnog mastersa KVALIFIKACIJE ZA SVETSKO PRVENSTVU U FUDBALU: Nova pobeda Srbije, Austrija poražena u Beogradu ATP LISTA: Novak "zacementiran" na teniskom tronu, Viktor ponovo u 50 najboljih na svetu FINALNI TURNIR SVETSKOG GRAN PRIJA 2017 ZA ODBOJKAŠICE: Srbija u polufinalu protiv Brazila ŽREB ZA SVETSKO FUDBALSKO PRVENSTVO U RUSIJI: Srbija u najslabijoj kvalifikacionoj grupi ATP/WTA RIM: Đoković bolji od Nišikorija, u polufinalu protiv Ferera, eliminisan Nadal ATP/WTA MASTERS MAJAMI: Novak i Viktor pobedili, Dušan izgubio, Jelena predala EVROPSKO PRVENSTVO U VATERPOLU: Srbija ubedljiva protiv Rusije, Grčka rival u polufinalu ZAVRŠEN FINALNI TURNIR KUPA RADIVOJA KORAĆA NIŠ 2020: Neverovatan krah Zvezde, Partizan kao ptica feniks na krilima Pejdža i Jaramaza FINALE KOŠARKAŠKE LIGE SRBIJE: Zvezda odbranila titulu, Partizan poražen sa 3:1 u seriji TENIS - ATP HJUSTON / WTA ČARLSTON: Janko bolji u maratonu, pobeda Jelene na startu SVETSKA LIGA ZA ODBOJKAŠE 2017: Srbija na finalnom turniru, jedna pobeda u Kordobi dovoljna ZAVRŠENA 1. FAZA KOŠARKAŠKE EVROLIGE 30. KOLO: CSKA Moskva ubedljivo najbolji, Zvezda na 14. mestu


VLADA RS USVOJILA ODLUKU O REORGANIZACIJI EPS-A\nVlada Srbije dala je saglasnost, 29. maja 2015 godine, na Odluku o pripajanju sedam zavisnih privrednih društava za proizvodnju električne energije i uglja Javnom preduzeću "Elektroprivreda Srbije", kao matičnom preduzeću, kao i na Odluku o formiranju operatora distributivnog sistema "EPS Distribucija".\nUvođenjem jedinstvenog upravljanja i ujednačavanjem poslovnih procesa i procedura, stvaraju se uslovi da poslovanje EPS-a bude efikasnije i profitabilnije, saopštilo je Ministarstvo rudarstva i energetike.\nU EPS-u je započeta velika reorganizacija i reforma kojoj krajnji rezultat mora da bude stabilna i uspešna kompanija, navodi se u saopštenju i ističe da je reč o procesu u skladu sa Zaključkom Vlade Srbije iz novembra 2014. godine, tokom kojeg su poštovani svi rokovi.\n- Na ovaj način želimo da napravimo efikasan, moderan sistem i što je za građane najvažnije, namera je da obezbedimo stabilnu proizvodnju uglja i električne energije - istakao je ministar rudarstva i energetike Aleksandar Antić.\nCilj je da EPS postane svetski organizovana kompanija i grupacija u kojoj su jasno definisane delatnosti proizvodnje, snabdevanja i distribucije, navodi se u saopštenju.\nIzvor: Press služba Vlade Srbije, 29.05.2015.


JP Autoceste FBiH nisu odlučivale o trasi autoputa - JP Autoceste FBiH\nPovodom protesta grupe mještana nekoliko mostarskih naselja, a u vezi najavljene izgradnje autoputa kroz Kosor, Malo Polje, Ortiješ, Hodbina, Lakiševina i Kočine, JP Autoceste FBiH obavještavaju javnost:\nKao jedan od strateških dokumenta za završetak izgradnje Koridora Vc Predstavnički dom Parlamenta Federacije Bosne i Hercegovine, na 17. sjednici održanoj 25.01.2017. godine, i Dom naroda Parlamenta Federacije Bosne i Hercegovine, na 18. sjednici održanoj 09.02.2017. godine, donose: „Prostorni plan područja posebnih obilježja od značaja za Federaciju Bosne i Hercegovine autocesta na Koridoru Vc“ za period od 20 godina.\nNaglašavamo da JP Autoceste FBiH nisu bile nosilac pripreme Prostornog plana niti nosilac izrade Prostornog plana sa posebnim obilježjima, između ostalog, i javnih rasprava. Navedeni poslovi su u nadležnosti Federalnog ministarstva prostornog uređenja.\nNadalje, želimo da istaknemo da je prilikom odabira optimalne trase autoceste na području Mostara jug – Buna urađena i multikriterijska analiza varijanti trase sa prijedlogom najpovoljnije opcije.\nIstičemo da su lokalne zajednice naši partneri tokom izgradnje projekta i zato je svaki njihov mogući zahtjev uvijek ozbiljno razmatran i realizovan u najboljem interesu. Jasno nam je da postoje pojedinačna nezadovoljstva, ali Vlada FBiH je proglasila javni interes donošenjem Odluke o utvrđivanju javnog interesa za izgradnju dionice Mostar jug – tunel Kvanj na trasi Koridora Vc (Službene novine FBiH 101/19 od 19.12.2018. godine) i svakako će svi koji imaju zemljište ili objekte na trasi autoceste biti adekvatno obeštećeni prema tržišnim uslovima.


Srpski vukovi zbrinuti u Grčkoj\nTri vuka iz Srbije od juče ujutru žive u novom domu, u prihvatilištu „Arkturos” u Grčkoj. Put koji je trajao 12 sati dobro su podneli i sada im predstoji privikavanje na novo okruženje. Ovo je epilog priče koja za mužjaka vuka traje gotovo celu deceniju, tačnije od kad ga je u oktobru 2006. kao mladunče pronašla saobraćajna policija na putu Pančevo–Kovačica. Ženka vuka pronađena je dve godine kasnije, u polju u blizini Omoljice, dok je druga ženka, mešanac vuka i psa, otkrivena u naselju u Zrenjaninu u februaru 2014. godine. – Kad je pronađen, mužjak je imao polomljenu zadnju desnu nogu. Od oktobra 2006. do sada živeo je u prihvatilištu za pse JKP „Higijena” u Pančevu. Za ženku koja je hibrid vuka i psa pretpostavlja se, na osnovu njenog ponašanja, da je odgajana kao pas, pa je naviknuta na ljude\n17.11.2015 u 16:48\n„Štitom” protiv terorizma\nZajednička vežba srpskih oružanih snaga koja treba da bude održana u subotu, pokazaće, kako je rekao premijer Aleksandar Vučić prilikom posete Preševu i Bujanovcu, odlučnost države u borbi protiv terorizma. Ovu udruženu akciju najavio je i Nebojša Stefanović, ministar unutrašnjih poslova. Reč je, kako saznajemo u MUP-u o antiterorističkoj pokaznoj vežbi pod nazivom „Štit” u kojoj će učestvovati pripadnici policije, Vojske Srbije, BIA, kao i pripadnici drugih službi.\n09.11.2015 u 09:15\n28.10.2015 u 11:07\nUspavanko se vratio u Srbiju\nMrki medved Uspavanko, koji je poslednjih godinu i po dana proveo u prihvatilištu za mladunce u Rumuniji, vratio se u Srbiju: pušten je ovog jutra na slobodu u Mojstirsko-draškim planinama jugoistočno od Tutina. Podsećamo, reč je o jednom od tri naša medveda koji su kao mladunci od tek nešto više od mesec dana u martu prošle godine pronađeni u neposrednoj blizini Tutina i koji ne bi mogli da...\nJavna rasprava o nacrtu zakona o nestalim bebama, koja je trebalo da bude okončana 15. septembra, produžena je za nekoliko dana i trajaće najverovatnije do kraja ove sedmice, kažu za „Politiku” u Ministarstvu pravde. Nadležni podsećaju da je pomenuti predlog zakona preveden i poslat na mišljenje Savetu Evrope, ali do sada odgovor ove institucije nije stigao. „Posle javne rasprave prikupiće se...\nNijedan migrant nije vraćen u Srbiju iz EU\nNeke zemlje Evropske unije čine sve da blokiraju prelazak migranata sa Bliskog istoka preko svoje teritorije, pozivajući se na evropske zakone, ali i iznoseći tvrdnje da izbeglice prenose zarazne bolesti i da predstavljaju opasnost od terorizma. Na drugoj strani, države zapadne Evrope sve češće prete vraćanjem migranata koji su već kod njih, a kao jedno od odredišta mogućeg povratka navode –...\nKad siromaštvo ugrozi razvoj deteta\nDa li država dovoljno čini na zaštiti najmlađih od siromaštva? Nadležni smatraju da čine najviše što mogu i ističu da pomoć države porodicama sa decom stiže kroz više vidova novčane naknade. Na drugoj strani, međutim, pripadnici udruženja roditelja ali i nevladinih organizacija ističu da ova pomoć znači, ali nikako nije dovoljna. Podsećaju da mnoge porodice danas kada dobiju još jednog člana ulaze...


Za muslimane, katolike, pravoslavce, jevreje i "ostale" po pet slobodnih dana za praznike - Klix.ba\nZa muslimane, katolike, pravoslavce, jevreje i "ostale" po pet slobodnih dana za praznike\n22.12.2015. u 21:26\nDržavni parlamentarci izjasnit će se 30. decembra o Prijedlogu zakona o neradnim danima za vrijeme vjerskih blagdana u Bosni i Hercegovini. Prijedlogom je predviđeno da pripadnici islamske, katoličke, pravoslavne i jevrejske vjere, kao i pripadnici ostalih vjera u BiH imaju pet neradnih dana u vrijeme vjerskih praznika.\nVjerski praznici za muslimane u BiH raspoređeni su tako da svi zaposleni imaju pravo na dva neradna dana za Ramazanski bajram, dva dana za Kurbanski bajram i jedan dan u toku godine prema ličnom izboru vjernika, a u povodu rođenja poslanika Muhameda ili Nove hidžretske godine.\nPripadnici katoličke vjeroispovijesti imaju pravo na jedan slobodan dan za Bogojavljenje, jedan dan za Tijelovo, jedan dan za Uznesenje Blažene Djevice Marije ili Veliku Gospu, jedan dan za Sve Svete i jedan dan za Božić.\nPravoslavni vjernici neće raditi jedan dan za Božić, jedan dan za Svetog arhiđakona Stefana, za Veliki petak, Vaskrs i jedan dan za Duhove.\nPet slobodnih dana imati će i pripadnici jevrejske vjere i to jedan dan za Sukot, jedan dan za Šavuot, za Pesah, za Roš Hašanu (Nova godina) i jedan dan za Jom Kipur (Dan pomirenja).\nU prijedlogu Zakona stoji i da će pripadnici ostalih vjera u Bosni i Hercegovini imati pet dana za potrebe obilježavanja vjerskih praznika.\nZaposlenik će, ako Prijedlog zakona bude usvojen, imati pravo na naknadu plate, odnosno plaćeno odsustvo za vrijeme vjerskih praznika.\n"Ukoliko priroda djelatnosti, odnosno tehnologija procesa rada zahtijeva neprekidan rad, Vijeće ministara BiH, odnosno vlade entiteta i Brčko distrikta BiH ili drugi nivoi vlasti, u skladu sa svojim nadležnostima, mogu odrediti koje institucije, organi, organizacije, preduzeća i drugi oblici organizovanja za obavljanje djelatnosti i usluga su dužni raditi i u kojem obimu na dane praznika utvrđene ovim zakonom", stoji u Članu 4. Prijedloga zakona.\nIstiče se da će da entiteti Federacija BiH i RS, kao i Brčko distrikt BiH uskladiti s ovim zakonom svoje propise o praznicima i neradnim danima kojima, prema svojim potrebama i specifičnostima, mogu utvrditi i druge datume kao neradne dane u entitetu, odnosno u Distriktu i odrediti prava u vezi s odsustvovanjem s posla u te dane.\nVijeće ministara BiH Jevreji muslimani katolici vjera Zastupnički dom BiH pravoslavci


U toku pripremni radovi za tunel Hranjen koji će skratiti put od Goražda do Sarajeva – RTV BPK\nU toku pripremni radovi za tunel Hranjen koji će skratiti put od Goražda do Sarajeva\n27. Januara 2019.\tBosansko-podrinjski kanton\nPremijer Bosanskopodrinjskog kantona (BPK) Goražde Emir Oković koji je zajedno sa načelnikom Općine Pale u FBiH obišao ovaj lokalitet, istakao je da uprkos lošim vremenskim uslovima, radovi na osiguranju potrebne infrastrukture teku planiranom dinamikom, I u skladu sa ugovorom koji je zaključen sa firmom “Euroasfalt” iz Sarajeva kao izvođačem radova.\nTrenutno je u toku izgradnja pristupnog puta do mjesta gdje bi se trebalo započeti sa probijanjem tunela, po riječima Okovića, obimni pripremni radovi podrazumijevaju postavljanje betonske baze i ostale pripreme za izgradnju.\n“ Ohrabruje nas činjenica da i pored vremenskih okolnosti kakve jesu, izvođač radova ne stoji i čini ono što se može kako bi u predviđenom terminu došlo do glavnih radova, a to je do iskopa samog portala tunela. Konkretni radovi mogu se očekivati sa poboljšanjem vremenskih prilika, odnosno u rano proljeće. Do tada je potrebno obezbijediti svu infrastrukturu, napraviti pristupne puteve preko rijeke Prače i do samog ulaza u portal” – kazao je Oković.\n“ U toku je izdavanje rješenja iz oblasti Zakona o šumama, tako da smo apsolutno zadovoljni i dinamikom i svim onim što vidimo na terenu.Kada je riječ o eksproprijaciji, u prvoj fazi nema prevelikih zahtijeva, jer je ekspropijacija vezana za ulazne portale i to se odvija planiranom dinamikom. Ugovor je zaključen po principu „projektuj I gradi“ i to je faktički obaveza izvođača i samog investitora JP „Autoceste“ – istakao je premijer BPK Goražde.\n„ Izuzetno dobro sarađujemo sa predstavnicima firme „Euroasfalt“. Smatram da maksimalno izlazimo u susret da bi pripremne radnje bile završene i da bi se sa početkom proljeća krenulo sa aktivnostima na izgradnji samog portala ulaza u tunel. Mislim da će to biti ispoštovano, nema zastoja, sve funkcioniše, radi se i oko trafo-stanice, mreže, prijelaza preko rijeke, izdavanja urbanističke dozvole. Sve je u toku i firma koja je dobila posao neće zbog nas niti jednog momneta imati problema da izvodi svoje radove“- kazao je načelnik Općine Pale u FBiH\nSporazum o izgradnji tunela “Hranjen” potpisan je u septembru prošle godine. Vrijednost radova povjerenih preduzeću “Euro-Asfalt” iznosi oko 81 milion KM sa PDV-om. Od toga je 70 miliona KM osigurano iz dobiti BH Telecoma, dok su ostatak sredstva JP “Autoceste” FBiH. Radovi u okviru LOT 1 podrazumijevaju probijanje tunela I izgradu primarne pregrade. Rok za izgradnju tunela je 36 mjeseci,\n“ OPEC-ov Fond za međunarodni razvoj (OFID) iskazao je spremnost za finansiranje ovog projekta kroz povoljna kreditna sredstva u iznosu od oko 100 miliona KM. Sada je sve do države I FBiH koji trebaju provesti uobičajenu proceduru oko međunarodnih kredita. LOT 2 podrazumijeva izgradnju trase i kompletiranja sekundarne obloge tunela” – podjsetio je Oković.\nIzgradnjom brze ceste Goražde – Sarajevo cestovna udaljenost između dva grada biće smanjena sa sadašnjih 95,6 na 56 kilometara, a umjesto sat i po vožnja će trajati 45 minuta.


“OSTANI ZDRAV” KAŽU “KRALJEVAČKE ŠTEPALICE” · Kraljevo.online\nNASLOVNA DRUŠTVO “OSTANI ZDRAV” KAŽU “KRALJEVAČKE ŠTEPALICE”\nMaskama koje šijemo pokušavamo da “zaustavimo virus” kažu Ivana Sarić, Bojana Babić, Slavojka Ninkov i Marija Dragićević “kraljevačke štepalice”\nJedina reč koja se danas čuje u Kraljevu je solidarnost. Da teška vremena ljude prikažu onakvima kakvi zaista jesu pokazalo se još jednom, Ivana Sarić, Bojana Babić, Slavojka Ninkov i Marija Dragićević Vujadinović svojim Kraljevčanima poklanjaju maske koje same šiju snalazeći se da materijal nabave na razne načine.\nSa početkom uvođenja mera na suzbijanju virusa korona i policijskog časa, četiri kraljevčanke došle su na ideju da vreme kod kuće korisno provode pomažući drugima.\nDošle smo na ideju da počnemo da šijemo maske. To je u početku bio mali broj, kasnije smo imale porudžbine koje su se neverovatnom brzinom uvećale. Počele smo da šijemo sve više, da uvodimo još štepalica u našu ekipu. Dobijale smo materijale od sugrađana, ali te količine su bile jako male za sve potrebe koje smo morale da ispunimo”, kaže Bojana Babić.\n„Kraljevačke štepalice“, kako kažu, maske su već donirale zdravstvenim ustanovama našeg grada, a među njima ima i maski za naše najmlađe sugrađane –do pet i starije od pet godina, upakovane uz poruku „Ostani zdrav“.\nPomoć, u vidu dva puta po 25 metara dve vrste materijala,a zahvaljujući preduzeću specijalizovanom za proizvodnju i trgovinu tekstilnim proizvodima „Krunateks doo“, vrednim i požrtvovanim sugrađankama, uručio je gradonačelnik Kraljeva dr Predrag Terzić, posetivši ih sa članovima Gradskog štaba za vanredne situacije na teritoriji grada.\n„Grad je odlučio da donira materijal kako bi one nastavile nesmetano da prave maske za sve naše sugrađane. U ovim trenucima je veoma važno da svako od nas pomogne onoliko koliko su njegove mogućnosti kako bismo uspeli da se svi zajedno izborimo sa ovom pošasti”, rekao je Predrag Terzić, gradonačelnik Kraljeva.


Putin sam slavi Dan pobede nad fašizmom - Portal Forum\nPutin sam slavi Dan pobede nad fašizmom\nпетак, 29. априла 2022 : 16:24\nMOSKVA, 29. aprila 2022. (Beta) – Predsednik Rusije Vladimir Putin nije pozvao šefove stranih država u Moskvu na ovogodišnju proslavu Dana pobede nad fašizmom 9. maja, saopštio je danas portparol Kremlja Dmitrij Peskov.\nPeskov je novinarima rekao da je to “praznik cele Rusije, svih Rusa”. Prošlogodišnjoj proslavi uz vojnu paradu na Crvenom trgu prisustvovao je samo predsednik Tadžikistana Emomali Rahmanov.\nTokom proslave 65. godišnjice Dana pobede u Moskvi 2010. godine trupe iz SAD, Velike Britanije, Francuske i Poljske marširale su pored ruskih vojnika, po prvi put zajedno, kako bi obeležile godišnjicu kraja Drugog svetskog rata u Evropi.\nFrancuski, američki, britanski i poljski vojnici marširali su ispred Kremlja, u okviru najveće parade koju je organizovala Rusija od raspada SSSR-a, uz pripadnike vojnih snaga bivših sovjetskih republika i više od 10.000 ruskih vojnika. Toj ceremoniji na Crvenom trgu prisustvovalo je više od 20 stranih lidera.\nPrethodni tekstŠvarm: Naslovi provladinih medija pripremaju javnost da Srbija uvede sankcije Rusiji\nSledeći tekstNova vlada Crne Gore održala konstitutivnu sednicu


Postovani. Pre nekoliko godina mi je umrla majka nakon cega smo brat, otac i ja nasledili njenu imovinu. Baka (mamina majka) je jos uvek ziva i ima stan koji je na njeno ime koji zeli da ostavi bratu i meni. Da li smo mi naslednici I reda ili pravo polazu i njene sestre? Ona dosta brine o tome da moze doci do nekih problema posto je mama preminula pa predlaze da napravimo neki ugovor za svaki slucaj. Da li je to zaista potrebno? Da li treba da sastavi testament? Unapred hvala\niz svega što ste ovde izneli ne može se u potpunosti odrediti činjenično stanje te ću morati da Vam situaciju prikažem u nekoliko mogućih varijanti. Pre svega, nije jasno ko sve postoji od zakonskih naslednika Vaše bake. Ukoliko ste tu Vi, Vaš brat i sestre Vaše bake (ne može se iz pitanja razumeti čije su sestre u pitanju – Vaše pokojne majke ili Vaše bake. U svakm slučaju, važno je napomenuti da sestre Vaše bake ulaze u drugi nasledni red i ne nalaze se u istom naslednom redu sa Vama), a Vaša baka nema druge dece ni unuka, situacija je jednostavna. U tom slučaju se u prvom naslednom redu (čl. 9. Zakona o nasleđivanju) nalazite samo Vi i Vaš brat (prema pravu predstavljanja, shodno čl. 10 ZON) i nasleđujete celokupnu zaostavštinu na dva jednaka dela. Ukoliko je situacija ovakva da ste jedini naslednici u prvom naslednom redu Vi i Vaš brat, nema potrebe ni za kakvim dodatnim obezbeđivanjem u vidu testamenta ili ugovora o doživotnom izdržavanju jer ćete celokupnu imovinu naslediti po samom zakonu.\nMeđutim, ukoliko Vaša baka ima još dece pored Vaše pokojne majke situacija je komplikovanija jer će pored Vas i Vašeg brata u prvom naslednom redu biti i druga deca Vaše majke (tj. Vaše tetke i ujaci) . Vi i Vaš brat u tom slučaju nasleđijete samo onaj deo koji bi nasledila Vaša majka. Primera radi, ukoliko Vaša baka imala još dve ćerke pored Vaše majke, svaka od njih nasleđuje po 1/3 zaostavštine, a pošto Vaša pokojna majka nije u mogućnosti da nasledi na njeno mesto, po pomenutom pravu predstavljanja iz čl. 10. ZON, dolazite Vi i Vaš brat nasleđujući na jednake delove njen nasledni deo – dakle po 1/6. U ovoj situaciji kada ima još naslednika u prvom naslednom redu neophodno je da Vaša baka sačini testament ili ugovor o doživotnom izdržavanju kako bi obezbedila prelazak njenog stana na Vas i Vašeg brata nakon njene smrti. S tim što je ugovor o doživotnom izdržavanju „sigurnije“ sredstvo budući da imovina koja je predmet ovog ugovora ne ulazi u sastav zaostavštine i drugi naslednici ne mogu isticati povredu njihovog nužnog dela, što kod testamenta nije slučaj.\nPreviousImam 24.godine i vanbračno sam dijete,otac me nije priznao,na koji način mogu podnjeti zahtjev za priznavanje očinstva,i dali to mogu uraditi sa 24.godine ili je kasno?UNAPRJED HVALA! NextDrаgi lјudi i pоštоvаni prаvnici, trеbа mi sаvеt, kаkо trеbа dа glаsi fоrmа izјаvе о оdricаnju nаslеdstvа u kоrist brаtа i sеstrе? Hvаlа i svаkо dоbrо!


Izvor: Danas, 19.Avg.2019, 14:54\nPeti Međunarodni festival prirode, tradicije i voćnih rakija „Žestival“ održaće se u Užicu od 20. do 25.avgusta. Članak „Žestival“ u Užicu od 20. do 25.avgusta se pojavljuje prvo na Dnevni list Danas.\nDanas: Radovi Nine Milivojević i Nikole Radosavljevića u užičkom „Reflektoru“\nTokom letnjeg dela godine - juna, jula i avgusta, najviše beba u Evropi rođeno je u Sloveniji i Estoniji, pokazuju podaci Eurostata. Članak Više od četvrtine beba u EU rođeno tokom leta se pojavljuje prvo na Dnevni list Danas.\nDruga sezona najgledanije regionalne serije “Senke nad Balkanom” premijerno je večeras predstavljena na 25. Sarajevo film festivalu. Članak Senke nad Balkanom 2 premijerno na Sarajevo film festivalu se pojavljuje prvo na Dnevni list Danas.


NACRT ZAKONA O PRAVIMA DETETA I ZAŠTITNIKU PRAVA DETETA: Centar za prava deteta pozdravlja inicijativu za donošenje Zakona i uspostavljanje posebne, nezavisne institucije koja bi se bavila zaštitom prava deteta\nCentar za prava deteta saopštio je da pozdravlja i podržava inicijativu za donošenje Zakona o pravima deteta i zaštitniku prava deteta i uspostavljanje posebne, nezavisne institucije koja bi se bavila zaštitom prava deteta.\n"Kada je reč o osnivanju nezavisne institucije za decu, prakse u evropskim državama su različite te neke zemlje uspostavljaju posebnu specijalizovanu instituciju, a neke funkcionišu u okviru institucije opšte nadležnosti", objašnjava se u saopštenju Centra.\nDodaju da činjenica da su u većini slučajeva posebne institucije za decu osnovane nakon formiranja institucije opšte nadležnosti ukazuje na to da zaštita i promocija prava deteta u objedinjenom institucionalnom okviru nije uvek bila u potpunosti odgovarajuća.\nIz Centra ističu da ne žele da umanje stručnost i zalaganja za unapređenje prava deteta koje je preduzimalo osoblje zaposleno u instituciji Zaštitnika građana od svog osnivanja, ukazujući da ta institucija ima dva nedostatka kada je u pitanju zaštita prava deteta.\n"Prvi nedostatak je u tome što postupak po pritužbama nije prilagođen detetu, te se deca ne mogu samostalno obraćati i podnositi pritužbe bez obzira na uzrast, a drugi da oblast prava deteta nije posebno izdvojena u okviru institucije, već se ovom temom bavi Sektor za zaštitu prava deteta, ravnopravnosti polova i prava osoba sa invaliditetom", navodi se u saopštenju.\nObjašnjavaju da su prednosti specijalizovane institucije za prava deteta brojne, pre svega, dodaju, zaposleno osoblje može u potpunosti da se specijalizuje za prava deteta i usmeri na pitanja važna za decu, bez ometanja drugim poslovima i pitanjima.\n"Na taj način umanjuje se rizik da deca ne budu prioritet i da njihovi problemi ne budu na odgovarajući način uočeni upravo zbog opterećenosti drugim vrstama poslova. Procedure postupanja takođe mogu biti u potpunosti prilagođene deci. Na ovaj način osigurava se direktno i samostalno obraćanje dece Zaštitniku prava deteta, čime se omogućava lakša, manje formalna i neposredna komunikacija između osoblja ove institucije i dece", kažu u Centru.\nIstiču da je presudno za uspeh Zaštitnika prava deteta u obavljanju uloge posrednika dece prema svetu odraslih, koji, dodaju, omogućava da se glas dece jasnije čuje i uzme u obzir u društvu.\n"Objedinjavanje zaštite interesa dece i odraslih u istoj instituciji i od istih zaposlenih može predstavljati i potencijalni sukob interesa s obzirom na učestalost konflikata između prava dece i prava odraslih, te je važno da u takvim situacijama specijalizovani zaštitnik ima jasnu ulogu promovisanja i zaštite prava deteta", navode u Centru.\nDodaju da je to čest slučaj u postupcima razvoda braka roditelja i u slučajevima zlostavljanja dece, kada to čine upravo oni koji su zaduženi da se brinu o deci, kao što su to roditelji, staratelji, treneri, učitelji i drugi koji takođe mogu da se obrate Zaštitniku građana sa suprotstavljenim zahtevima, i to u istom prostoru.\nU Centru navode da institucija Zaštitnika prava deteta treba da bude prepoznatljiva i bliska deci, te da ona treba da je doživljavaju kao otvorenu i pristupačnu, prostor treba da bude prilagođen deci i da u njemu vlada prijateljsko okruženje u kome se deca osećaju prijatno i slobodno da povere svoje probleme specijalizovanom osoblju.\nKažu da su to i preporuke Komiteta za prava deteta Ujedinjenih nacija našoj državi u dva uzastopna ciklusa.\n"Komitet preporučuje usvajanje zakona o ombudsmanu za prava deteta koji bi se konkretno bavio pravima deteta i kojim bi se osiguralo da to telo ima ovlašćenje da primi, istraži i rešava žalbe dece na način koji je pogodan za dete i kojim bi se raspodelilo dovoljno ljudskih, finansijskih i tehničkih resursa za rad ove institucije", navodi se u saopštenju Centra.\nIzvor: Vebsajt RTV, 17.10.2019.


Moskva: U sirijskoj Dumi ranjen sirijski, a ne ruski oficir - Sputnjik Srbija\n00:10 24 Oktobar 2019\nMoskva: U sirijskoj Dumi ranjen sirijski, a ne ruski oficir\n17:30 18.04.2018 (osveženo 17:47 18.04.2018) Preuzmite kraći link\nInformacija o navodnom ranjavanju ruskog oficira u sirijskoj Dumi nije istinita. U pucnjavi je ranjen sirijski saradnik bezbednosti, ruskih vojnika na mestu incidenta nije bilo, saopštio je ruski Centar za pomirenje neprijateljskih strana u Siriji.\nPucnjava u Dumi, odložena istraga OZHO\nPrema navodima Centra, 17. aprila, prilikom obezbeđivanja saradnika Ujedinjenih nacija u gradu Duma, predstavnici sirijskih organa bezbednosti razmenili su vatru s nepoznatim napadačima.\n„U pucnjavi je lakše ranjen sirijski saradnik bezbednosti. Ruskih vojnika nije bilo na mestu incidenta“, naveo je Centar.\nCentar za pomirenje neprijateljskih strana u Siriji, UN, Duma, Rusija, Sirija


BLIC: Kosmajac čitao knjigu o Šariću kad je uhapšen! - KRIK\nKako Blic saznaje, Dragoslav Kosmajac je, u vreme kada je uhapšen, na radnom stolu imao knjigu Stevana Dojčinovića Šarić – kako je balkanski kokainski kartel osvojio Evropu.\nDragoslav Kosmajac i pripadnici njegove grupe uhapšeni su jutros po nalogu Višeg tužilaštva u Beogradu, koje će sprovesti istragu protiv njih, objavljuje Blic na svom portalu.\nU akciji policije, navodi ovaj dnevni list, uhapšeno je i sedam saučesnika Dragoslava Kosmajca, četvorica u Sremskoj Mitrovici, a ostali u Beogradu. Krivična dela za koja se terete su od podstrekivanja na izvršenje krivičnih dela do poreske utaje. Kosmajcu i njegovim saučenicima određeno je zadržavanje do 48 sati, kada će ih tužilac saslušati.\nBlic navodi i da, sa obzirom na to da su advokati već dva meseca u štrajku, Kosmajcu i ostalima su postavljeni branioci po službenoj dužnosti, koji su odlučili da rade.\nKako Blic saznaje, na radnom stolu Dragoslava Kosmajca, prilikom njegovog hapšenja u kući na Zvezdari, nalazila se knjiga Stevana Dojčinovića Šarić – kako je balkanski kokainski kartel osvojio Evropu.\nNa snimku MUP-a Srbije, nastalom tokom hapšenja, koji Blic objavljuje, vidi se Dojčinovićeva knjiga otvorena do pola, na stolu koji se, kako se na snimku nazire, nalazi pored Kosmajčevog kreveta.\nStevan Dojčinović, inače, u knjizi o Šariću u dva poglavlja piše i o Dragoslavu Kosmajcu, tako da nije isključeno da je on čitao upravo ova poglavlja kada je uhapšen.\nU Beloj knjizi MUP-a Srbije iz 2001. navedeno je da je Kosmajac jedan od najznačajnijih trgovaca opojnim drogama.\nPodsećamo da, i pored činjenice da je pre 13 godina pisano o njemu u Beloj knjizi MUP-a, Dragoslav Kosmajac donedavno nije bio poznat široj javnosti. Premijer Aleksandar Vučić ga je tek pre nekoliko meseci pomenuo kao najvećeg narko-dilera u Srbiji, naglasivši kako njega niko ne sme da pomene u javnosti.\nPremijer je, međutim, u tekstu Dačić bio upozoren na kontakte Tončeva sa mafijom, još 1. jula 2013. godine mogao da pročita da je Dragoslav Kosmajac jedan od najvećih narko bosova.\nEvo kako su o Kosmajcu pisali novinari godinu dana pre nego što ga je premijer Vučić naveo kao jednog od narko bosova:\n„Kosmajac je, prema izveštajima policije, sudskim svedočenjima i policijskim izvorima, navodno bio jedan od najvećih krijumčara kokaina u Srbiji i Zapadnoj Evropi, ali novinari nisu mogli pronaći dokaze da je ikada bio uhapšen ili optužen u Srbiji.\nKosmajac je, navodno, angažovao Ljubišu Buhu i Dušana Spasojevića, bivše vođe dve najmoćnije kriminalne grupe u Srbiji – surčinskog i zemunskog klana. Dva bivša člana zemunske bande – Dejan Milenković Bagzi i Aleksandar Simović – svedočili su na sudu da je Kosmajac snabdevao drogom surčinski klan“.\n(Citat iz teksta Dačić bio upozoren na kontakte Tončeva sa mafijom)


Tasovac: Profesionalizacija kadrova u kulturi\nBEOGRAD - Ministar kulture i informisanja Ivan Tasovac izjavio je danas da su profesionalizacija kadrova u kulturi, jačanje institucija i transparentnost ključni ciljevi politike koju će kao ministar voditi.\nOn je to rekao u kratkoj izjavi novinarima u Skpštini Srbije posle sednice Odbora za kulturu i informisanje, kojoj je prisustvovao na svoj zahtev.\n"Čini mi se da smo zajednički već uspeli da sebi postavimo zadatke, a i da nađemo neke odgovore, vratili smo kulturu i informisanje na naslovne strane medija, što nam je važno i zbog stanja u kulturi, ali i zbog predstojećeg donošenja Zakona o informisanju", rekao je Tasovac.\nOn je dodao da se treba fokusirati ne samo na probleme, nego i na potencijale koje srpska kultura ima.\n"Bili su mi inspirativni sastanci koje sam imao ovih dana sa ljudima iz kulture kao i danas na Odboru i mislim da gotovo svi problemi mogu da se tretiraju kroz ove tri stvari: profesionalizaciju kadrova u kulturi, jačanje institucija i transparentnost ", kazao je ministar.\nTasovac je napomenuo da se novim ministrima obično daje sto dana, a da je njegov mandat tek oko sto sati i da mu treba vremena da sagleda situciju, pa da zato još ne želi da odgovara na pojedinčna pitanja.\nOn je dodao da ne želi da govori o najavama, već da prvo povuče neke konkretne korake, a zatim je u neformalnom razgovoru sa novinarima ponovio da je pred njim proses i procenio da će moći da se obrati javnosti sa detaljima za oko tri do pet nedelja.


Cena dnevne karte u GSP-u 280 dinara\nCena dnevne karte u GSP-u 280 dinara\nGrad Beograd od 1. avgusta uvodi u javni gradski prevoz dnevnu kartu čija će cena iznositi 280 dinara, saopšteno je iz Direkcije za javni prevoz.\nDnevna karta važi 24 sata od prve validacije, osim u noćnom saobraćaju, odnosno od ponoći do 4 časa ujutru, i u okviru tog perioda korisnik ima pravo na neograničen broj vožnji.\nValidacija karte u vozilima je obavezna, a vreme korišćenja počinje u momentu prve validacije, pri čemu korisnik ima pravo da svaku početu vožnju u roku od 24 sata i završi.\nKako se navodi, vremenska karta je nova opcija na validatoru, pri čemu se koriste postojeće nepersonalizovane plastične i papirne kartice. Opcija vremenske karte u okviru koje se bira dnevna karta postoji na validatorima u vozilima koji saobraćaju na gradskim linijama u okviru ITS1.\nOdabirom ikonice u obliku analognog sata na ekranu validatora, otvara se meni u kome putnik treba da odabere kartu od 24 sata u iznosu od 280 dinara, i prisloni svoju nepersonalizovanu plastičnu ili papirnu karticu i od tog trenutka nastupa važenje dnevne karte.\nPri svakoj promeni vozila obavezno je ponovno očitavanje radi potvrde presedanja, što znači da putnik treba samo da prisloni svoju nepersonalizovanu karticu na ekran validatora.\nPutnik može u svakom trenutku da proveri do kada mu važi vremenska karta prislanjanjem kartice na ekran validatora, koji na narandžastoj pozadini ispisuje vreme važenja odabrane vremenske karte i iznos preostalog kredita na kartici.\nU saopštenju se navodi da je Grad u stalnoj komunikaciji sa korisnicima prevoza prepoznao potrebu za proširenjem asortimana karata i da će nastaviti intenzivno da radi na poboljšanju kvaliteta prevoza.


Obuka za stilistu - Kako postati stilista - Privatna srednja medicinska Školest Beograd\nObuke > Stilista\nŠkola za medicinu i estetiku organizuje obuku za Stilistu.\nKroz samostalan praktični rad polaznici razvijaju kreativne sposobnosti, usvajaju znanja o istinski lepom i harmoničnom i osposobljavaju se da u svom radu daju visok doprinos podizanju opšte estetske kulture.\nOva obuka sadrži teorijski i praktični deo, koji se tokom obuke kombinuju i dopunjuju.\nOBLAST STRUČNIH KOMPETENCIJA\nOprema i organizuje rad u studiju za kreiranje stajlinga.\nKreira i predlaže stajling prema građi tela, starosnoj dobi i random mestu\nKreiranje korektivnih i kamuflažnih elemenata stajlinga za osobe sa izraženim estetskim nesavršenostima\nKreiranje specifičnih estetskih rešenja za specijalne prilike i događaje\nNakon uspešno savladanog programa izdaje se sertifikat.\nDinamika obuke za stilistu\n90 časova, 5 x nedeljno po 3 školska časa\nObuka se odvija po principu 60 časova vežbi + 30 časaova teorije.


17.01.2022 / 16:38 Svijet - Strateški dokument EU\nPrema nacrtu Strateškog kompasa iz novembra, EU je planirala da kaže da "mnogi zajednički interesi i zajednička kultura zapravo povezuju EU i Rusiju. Zato EU strategija ima za cilj da angažuje Rusiju u nekim specifičnim pitanjima".\nMeđutim, početkom januara, u posljednjoj verziji teksta u koju je imao uvid EUobserver, te "tople" riječi su izbrisane.\n"EU ostaje posvećena ujedinjenom, dugoročnom i strateškom evropskom pristupu (prema Rusiji)", navodi se umjesto toga.\n- Rusija želi da se vrati u vrijeme kada EU nije postojala i kada je Evropa bila u sferi uticaja velikih sila - rekao je šef evropske diplomatije Josep Borrell.\nI Borrell i Le Drian su upozorili na "obimne" sankcije EU i SAD protiv Rusije ako ponovo napadne svog susjeda.\nBorrell je također ukazao na Rusiju zbog cyber napada na sajt ukrajinske Vlade. Kako je rekao, nema čvrstih "dokaza" da je to djelo Rusije ali, dodao je, "mogu da zamislim s određenom vjerovatnoćom odakle je (napad) došao".\nU novom nacrtu Strateškog kompasa govori se i o "dekonstrukciji sigurnosne arhitekture u Evropi naslijeđene iz Hladnog rata, od Ugovora o konvencionalnim snagama u Evropi, do Ugovora o otvorenom nebu i Ugovora o nuklearnim snagama srednjeg dometa".\nTakođer se izražavaju nove bojazni od "hibridnih taktika, poput cyber napada i dezinformacija, direktnog miješanja u izbore i političke procese, ekonomske prinude i instrumentalizacije neregularnih migracionih tokova" ruskog tipa.\nDodaje se da su zemlje poput Gruzije i Ukrajine suočene s "neprihateljskim miješanjem Rusije i širokom upotrebom hibridnih taktika koje im ugrožavaju stabilnost i demokratske procese i direktno utiču na njihovu sigurnost".\nU novom nacrtu se također ukazuje na "sve veće prisustvo strateških konkurenata" (EU) u Africi.\nDio teksta u središtu Strateškog kompasa - o osnivanju novih EU vojnih snaga za brze intervencije, nije promijenjen. Međutim, posljednja verzija teksta sadrži nova upozorenja na Kinu.\n"Rusija i Kina šire svoje nuklearne arsenale i razvijaju nove sisteme naoružanja", dodaje se. Navodi se da Kina značajno razvija svoju vojsku s ciljem da do 2049. ima tehnološki najnaprednije oružane snage.\nNavodi se i da je "ključni interes" potreba da se "podrži Bosna i Hercegovina kao jedinstvena, ujedinjena i suverena zemlja", s obzirom na rastuće prijetnje otcjepljenjem od strane srpskog entiteta.\nTakođer se navodi da će Iran vjerovatno i dalje biti značajan izvor nestabilnosti u regionu, kao i da EU treba da "poveća investicije u mir i stabilnost na Bliskom istoku i u Persijskom zalivu".


ZIMSKA ŠKOLA „GRAD BUDUĆNOSTI“ počinje 26. januara 2019. godine - Za decu koja dizajniraju bolju budućnost! - ATA Stars\nZIMSKA ŠKOLA „GRAD BUDUĆNOSTI“ počinje 26. januara 2019. godine – Za decu koja dizajniraju bolju budućnost!\nHome/Vesti - ostalo/Kompjuteri i tehnika/ZIMSKA ŠKOLA „GRAD BUDUĆNOSTI“ počinje 26. januara 2019. godine – Za decu koja dizajniraju bolju budućnost!\nZimska škola dizajna i novih tehnologija „Grad budućnosti“ namenjena je deci uzrasta od 9 do 13 godina, održava se u Makedonskoj 21 (prostorije Impact Hub-a) subotom od 11 do 14h. Datumi su 26. januar, 2. februar, 9. februar i 16. februar.\nŠkola se bavi važnim temama koje se tiču održivog razvoja i budućnosti gradova kao što su modeli održivog stanovanja, ishrane, tretiranje otpada, poslova budućnosti i provođenja slobodnog vremena.\nTeme su podeljene u četiri modula:\n1. Grad budućnosti – Održivi razvoj – Razvoj empatije – Šta ja mogu da uradim?\n2. Šta je to MAKER obrazovanje – Osnovi elektronike i programiranja sa Micro bitom\n3. Razmišljaj kao dizajner – Uvod u materijale – Istraživački proces –Fukcionalnost – Izrada prototipa\n4. Uvod u digitalnu pismenost – Upotreba fotografije, teksta i videa – Izrada finalnih prezentacija – Predstavljanje dečjih projekata\nPovezana vest: Canon predstavlja vrhunsku Cinema EOS kameru punog formata\nDeca će imati priliku da na kreativan način rešavaju ekološke i društvene izazove koristeći elektroniku i programiranje sa Micro bitom i programskim jezikom Scratch, kao i kreativne i reciklažne materijale. Fokus je dizajniranje koncepta, izrada prototipa rešenja i video prezentacija koje ćemo predstaviti na pratećem događaju i izložbi krajem februara 2019. godine.\nNa ovaj način deca uče kako da kreativno razmišljaju, rešavaju realne izazove, razvijaju preduzetničke veštine, rade u timu, stiču osnovne naučno-tehnološke i digitalne pismenosti. Program počiva na Maker obrazovanju što znači da su deca angažovana na konkretnim projektima, kreativnom rešavanju izazova (design thinking) i UN ciljevima održivog razvoja. Sa decom rade predavači koji dolaze iz oblasti dizajna, pedagogije, ekologije i programiranja.\nPovezana vest: LG OLED donosi ovog leta polarnu svetlost na Island\nVaše dete možete prijaviti popunjavanjem prijave na ovom linku https://goo.gl/forms/CE9VTi9M3tthOxk12. Broj polaznika je ograničen. Dodatne informacije možete dobiti na 064 138 96 16 ili [email protected]\nNa kraju škole, polaznici dobijaju sertifikat o uspešno završenom programu i vaučer sa 5% popusta na tromesečni kurs po želji u okviru KIDMAKER škole dizajna i novih tehnologija koja kreće s radom od 2. marta 2019. godine.\nPovezana vest: HONOR najavljuje novu strategiju i gejming dodatke na Gamescon-u\nZimsku školu “Grad budućnosti” organizuje KID HUB udruženje posvećeno osnaživanju kreativnog potencijala dece i mladih kroz inovativne obrazovne programe, socijalne inovacije i kreativno preduzetništvo. Našu misiju ostvarujemo kroz Designathon WorksⓇ edukativni metod kojim razvijamo pun potencijal dece i mladih uzrasta od 7 do 18 godina unapređujući pre svega njihovo IT obrazovanje, naučnu pismenost i razvoj interesovanja za društveno preduzetništvo. Posebnu pažnju posvećujemo unapređenju potencijala devojčica i mladih žena kroz primenu novih tehnologija. Više o nama možete videti ovde www.designathon.rs\nBy ATA Stars Redakcija|2019-04-28T18:06:18+01:00decembar 26th, 2018|Kompjuteri i tehnika|0 Comments\nKoalicija protiv stalkerware-a: novi članovi i teritorije priključuju se borbi protiv digitalnog nasilja\nUspon advera: kompanija Kaspersky u roku od tri meseca pronašla tri kompromitovane popularne mobilne aplikacije


SRPSKA POPULACIONA POLITIKA PRED UN\nTema ovogodišnjeg zasedanja je "Pregled i ocena primene Programa akcije Međunarodne konferencije za populaciju i razvoj i doprinos pregledu i praćenju implementacije Agende UN o održivom razvoju do 2030. godine". Ove godine obeležava se 25 godina od konferencije u Kairu na kojoj je usvojen Program akcije od strane 179 država, a koji je u svojoj osnovi imao inovativnu viziju povezanosti populacije, razvoja i individualnog blagostanja ljudi. Sastanak je prilika i za prvi potpuni pregled Međunarodne konferencije o populaciji i razvoju, pre sveobuhvatnog pregleda Agende UN o održivom razvoju do 2030. godine.\nSrbija 2017. usvojila novu Strategiju podsticanja rađanja\n"Vlada Republike Srbije usvojila novu Strategiju podsticanja rađanja 2017. godine, usklađenu sa Zakonom o finansijskoj podršci porodici sa decom, koji za cilj imaju ne samo socio-ekonomku podršku porodicama, već i ostale vidove podrške ustanovljene Programom akcije", navela je ministarka.\nOna je dodala da nedavno usvojen Nacionalni program očuvanja i unapređenja seksualnog i reproduktivnog zdravlja građana Republike Srbije, uzima u obzir sve važnije izazove u vezi sa seksualnim i reproduktivni zdravljem, poput upotrebe nepouzdanih metoda kontracepcije, rastućeg broja neplaniranih trudnoća i abortusa, kao i visoko rizičnog seksualnog ponašanja adolescenata i omladine, i predlaže konkretne mere za njihovo rešavanje. Na kraju, ministarka je potvrdila da Republika Srbija ostaje posvećena punoj primeni Agende UN o održivom razvoju do 2030. godine i najavila da će naša zemlja ove godine predstaviti svoj prvi Dobrovoljni nacionalni izveštaj zajedno sa još 40 zemalja iz čitavog sveta.


Stefanović: Loše režiran scenario - Studio B\nStefanović: Loše režiran scenario\nStefanović: Loše režiran scenario Tanjug, Pink, RTS\nPolitikaPolitika Pocetna 09. 09. 2018. 09:35:09\nBlokade i ugrožavanje bezbednosti tokom posete predsednika Srbije KiM organizovano je i režirano, izjavio ministar unutrašnjih poslova Nebojša Stefanović i naglasio da KFOR nije trebalo da dozvoli da se tako nešto desi i da je dužan da sprovodi mir i bezbednost.\n„Ovo je organizovano, organizacija prištinskih vlasti i loše režiran scenario u kome KPS stoji sa strane i posmatra, a niko ništa ne preduzima“, istakao je Stefanović gostujući na TV Pink.\nTakođe je ukazao da je situacija u kojoj iz KFOR-a kažu da ne mogu da reaguju ako ih KPS ne pozove „tragikomična i da pokušavaju da se izvuku iz neprijatne situacije“.\n„Razumem poziciju prištinskih vlasti, oni su pokazali da nisu zreli i sposobnosti i da ne kontrolišu situaciju na terenu. Ovo je bio pokušaj izvlačenja i da pokažu- evo mi možemo nesto da sprečimo makar u Drenici koja je poznata po najgorim terorističkim grupama koje su nanele veliko zlo Srbima“, rekao je ministar.\n„Ljudima je ograničena sloboda kretanja, predsedniku Vučiću onemogućeno da dođe do njih i postavlja se pitanje da li misija KFOR-a ispunjava u potpunosti svoje ciljeve ili ne, ili je to samo politički motivisano pa kad treba treba, a kad ne treba, ne treba“, rekao je Stefanović.\n„To je očekivano, oni su dosledni u prilično bahatom i neodgovornom ponašanju i prema predstavnicima svog naroda i i prema Srbima naročito, ali zabrinjava kad god se dogodi takav neki potez, najgori mogući od strane kosovskih Albanaca, imate situaciju da se niko iz Evrope ne oglašava makar saopštenjem“ upozorio je Stefanović.\nPoseta presednika Vučića Kosmetu je složena u bezbednosnom slislu, ne mogu reći da je njegova bezbednost neposredno ugrožena, ali okolnosti su teške, rekao je ministar Nebojša Stefanović gostujući u jutarnjem Dnevniku RTS-a.\n„Tokom noći prijavljeni su i rafali našim obaveštajcima, sagledava se bezbednost predsednika i mogućnost da se bez incidenta dođe do Banja. Videćemo koliko će biti moguće“, naveo je Stefanović.\n„Videćemo koliko će biti profesionalni i pokazaće se koliko prištinske vlasti stoje iza ovakvog događaja. Ovo je signal Srbima da nisu dobridošli“, rekao je Stefanović.\n„Vučić otišao na KiM sa porukom mira“


Vrste dezinfekcionih proizvoda iz naše ponude – TTM System\nDEZINFEKCIJA LJUDI, VOZILA I RANIH POVRŠINA\nPoslovna politika firme TTM System se zasniva na ponudi proizvoda visokog kvaliteta, pružanju sigurne i pouzdane isporuke i montaže proizvoda, kao i izrazitoj cenovnoj povoljnosti proizvoda, koji se izrađuju u sopstvenim proizvodnim pogonima, sopstvenim kapacitetima, u cilju što boljeg kontrolisanja procesa proizvodnje, kako bi se na taj način obezbedio željeni kvalitet svih proizvoda iz asortimana ponude. Delatnost firme TTM System danas je vezana za proizvodnju i prodaju dezinfekcionih proizvoda, hemije za dezinfekciju, raznih tipova metalnih konstrukcija i uređaja za merenja temperature, detekciju nošenja zaštitne maske i prepoznavanje lica.\nPonuda, iz grupe proizvoda Dezinfekcioni proizvodi, je takva da nalazi primenu u svim firmama i institucijama i ustanovama, bez obzira na vrstu delatnosti kojom se bave. Dezinfekcioni proizvodi su namenjeni dezinfekciji:\n- obuće (dezinfekcione barijere),\n- ljudi (Dezinfekcioni tuneli za prolaz ljudi),\n- vozila (Kapije za dezinfekciju vozila),\n- dezinfekciju ruku, vozila i najrazličitijih površina (Hemija za dezinfekciju).\nPOJEDINAČNI PROIZVODI ZA DEZINFEKCIJU – INFORMACIJE\nTTM System ima dve grupe proizvoda za dezinfekciju:\n- dezinfekcioni proizvodi za ljude i vozila (dezobarijere, Tuneli za dezinfekciju ljudi i Kapije za dezinfekciju vozila),\n- hemija za dezinfekciju ruku, podova, radnih površina i vozila.\nSvi proizvodi za dezinfekciju se rade u proizvodnim pogonima TTM System-a i osnovne karakteristike proizvoda su brzi rokovi isporuke, pristupačne cene, jednostavna upotreba i potpuna sigurnost prilikom upotrebe za sve kupce dezinfekcionih proizvoda.\nDezobarijere su namenjene dezinfekciji gaznog dela obuće pri ulasku u komercijalne, proizvodne, skladišne i ostale objekte. Dezobarijere se koriste u uslovima gde je dezinfekcija neophodna usled velike frekvencije ljudi.\nDezinfekcioni tunel (Tunel za dezinfekciju ljudi) je proizvod namenjen za dezinfekciju ljudi prolaskom kroz tunel. Kabina Tunela za dezinfekciju ljudi sadrži brizgaljke za stvaranje fine magle, gde je potrebno vreme dezinfekcije programirano od 2 do 30 sekundi.\nKapija za dezinfekciju vozila služi za potpunu, obostranu, dezinfekciju spoljašnjosti svih putničkih, komercijalnih i teretnih vozila, prilikom ulaska ili izlaska u prostor gde je potrebno sprečiti kontaminaciju.\nHemija za dezinfekciju namenjena je potpunoj dezinfekciju ruku, svih vrsta podova, radnih površina, kao i unutrašnjosti vozila. Koristi se u propisanoj koncentraciji, kako bi se postigli maksimalni efekti, uz poštovanje obaveznih mera opreza prilikom upotrebe i odlaganja otpada. U ovu grupu proizvoda se ubrajaju: EKO – STERIL, (univerzalno dezinfekciono deterdžentno sredstvo), HEMO-SEPT RR (rastvor za dezinfekciju i pranje podova, radnih površina, predmeta i opreme) i HEMO-SEPT KR1X5 (sredstvo za dezinfekciju ruku i dezinfekciju površina).\nUpotrebom naših dezinfekcionih proizvoda obezbeđuje visok nivo zaštite od širenja zaraze!


Zabrana rada za 73 obveznika u RS - Televizija K3\n“Zbog utvrđenih nepravilnosti, inspektori ove dvije institucije su, svako iz svoje nadležnosti, izdali 86 prekršajnih naloga, te su za 73 poreska obveznika izrekli mjeru zabrane obavljanja djelatnosti u trajanju od 15 dana ili duže, te izrekli i 103.300 KM novčanih kazni. U okviru ovih kontrola otkriveno je i 15 neprijavljenih radnika. Kazne i sankcije su izricane zbog obavljanja djelatnosti koja nije registrovana, zatim zbog neprijavljivanja radnika, ali i zbog neevidentiranja prometa preko fiskalnih kasa, neurednog vođenja poslovne dokumentacije, te neposjedovanja fiskalne kase i drugih”, saopšteno je iz Poreske uprave Republike Srpske.\nNavodi se kako je najviše neregistrovanih poreskih obveznika otkriveno u djelatnostima betonske galanterije, zatim u djelatnostima održavanja i popravki motornih vozila, zatim izrade namještaja, pranja tepiha, ugostiteljstva i drugih.\n“Ove zajedničke kontrole se provode sa ciljem suzbijanja sive ekonomije i nelojalne konkurencije, te uvođenja u zakonske okvire subjekata koji rade neregistrovani. Na terenu aktivno radi nekoliko inspekcijskih timova, koji vrše nadzor na području cijele Republike Srpske, sa akcentom na registraciju subjekata, legalnost robe u prometu, izdavanje fiskalnih računa i prijavu radnika u Jedinstveni sistem registracije, kontrole i naplate doprinosa”, navode izz Republičke uprave.\nNaglašavamo da cilj ovih kontrola nije kažnjavanje, već registracija i legalizacija subjekata, odnosno uvođenje njihovog poslovanja u zakonske okvire.\nIz Poreske uprave Republike Srpske ističu ove zajedničke kontrole inspektora Poreske uprave RS i Inspektorata RS biće nastavljene i u narednom periodu, te apeluju na fizička lica koja pružaju ovakve vrste usluga da ne čekaju dolazak inspektora i ne izlažu se eventualnim sankcijama, već da samostalno pokrenu proceduru registracije.\nInspektori će preduzimati sve zakonom predviđene mjere kako bi suzbili neregistrovano obavljanje djelatnosti, koje predstavlja nelojalnu konkurenciju subjektima koji legalno rade i izmiruju obaveze prema radnicima i državi.


Aukcijske kuće blago iz Vranja nude i za 38.000 evra po komadu PLjAČKAŠI arheološkog blaga pustoše Srbiju i jeftino krčme kulturnu baštinu koja se sa falsifikovanim poreklom prodaje po basnoslovnim cenama u velikim evropskim aukcijskim kućama, tvrdi arheolog dr Adam Crnobrnja. On se problematikom nelegalnih iskopavanja i trgovine antikvitetima bavi i kao sudski veštak, i napominje da pisanje "Novosti" o trafikingu kulturnih dobara izaziva veliku pažnju profesionalaca s obe strane zakona. - Retki su slučajevi, kao ovaj objavljen nedavno u vašem listu, kada imate neopozive dokaze pomoću kojih možete da zahtevate povraćaj ukradenih dobara. Kolege Filipović i Vasić su od arheologa iz EU dobile fotografije...\nSrbijaDanas.com: Albanci pljačkaju nacionalnu baštinu Srbije: Arheološka mafija uz falsifikat utopila naše dragocenosti!\nSrebrnjaci iz okoline Vranja prodaju se za 38.000 po komadu\nIzvor: OkRadio.rs, 09.Dec.2019\nPojedine aukcijske kuće srebrnjake pronađene svojevremeno u okolini Vranja nude po cenama i do 38.000 evra po komadu, pišu Večernje novosti. I ne samo to, nekoliko artefakata završilo je u Prištini, gde su predstavljeni kao navodni nalazi iz okoline Bujanovca, kojima se dokazuje da su "Albanci...


KAKO JUČER NIJE POSTIGNUT DOGOVOR: KONSTITUTIVNA SJEDNICA SKUPŠTINE CRNE GORE BI MOGLA BITI PREKINUTA | RTVUSK.ba\nAutor: Vijesti, Dnevni avaz, agencije,\n-\tOdržavanje sjednice planirano je za ovaj datum, ali je dovedeno pod upitnik s obzirom da je jučer izostao finalni dogovor glavnih partnera za novu vlast...\nPODGORICA, 23. septembra - Konstitutivna sjednica novog saziva Skupštine Crne Gore, na kojoj bi trebalo da bude izabran njen predsjednik, održat će se danas.\nIpak, podgoričke "Vijesti" javljaju, pozivajući se na više izvora, da će ona, najvjerovatnije, biti prekinuta nakon verifikacije mandata poslanika, jer tri koalicije koje imaju većinu, nisu postigle dogovor o izboru predsjednika Skupštine. Postoji poslovnička mogućnost da se to uradi i prije početka, dodaju.\nSjednicu novog saziva parlamenta sazvao je predsjednik prethodnog sastava Skupštine Ivan Brajović. Sjednicom će predsjedavati najstariji poslanik Miodrag Lekić, a pomagat će mu najmlađi Maksim Vučinić, prenosi RTCG.\nNa zasjedanju će biti prezentovan Izvještaj Državne izborne komisije o rezultatima parlamentarnih izbora koji su održani 30. augusta.\nPrema zvaničnim rezultatima izbora, koalicija "Odlučno. DPS - Milo Đukanović" osvojila je 30 mandata, koalicija "Za budućnost Crne Gore" 27, koalicija "Mir je naša nacija" deset, a platforma "Crno na bijelo" četiri.\nBošnjačka stranka i Socijaldemokrate imat će po tri poslanika, a Socijaldemokratska partija dva. Po jednog predstavnika imat će Albanska lista "Nik Đeljošaj - Genci Nimanbegu" i koalicija "Jedonoglasno".\nBiračko pravo je imalo 540.026 osoba, a glasala su 413.894 građana.\nPredstavnici tri partije koje imaju parlamentarnu većinu, nisu jučer na sastanku sa mitropolitom Srpske pravoslavne crkve Amfilohijem uspjeli da se dogovore oko resora u novoj vladi, a ni o tome da Krivokapić bude mandatar za sastav nove vlade, objavile su podgoričke "Vijesti".


Vraćaju se brojčane ocene drugom stranom jeziku - Zelena učionica\nVraćaju se brojčane ocene drugom stranom jeziku\nMinistarstvo prosvete nauke i tehnološkog razvoja pokrenulo je postupak za izmene Zakona o osnovama sistema vaspitanja i obrazovanja.\nOvim izmenama će biti obuhvaćena i nova rešenja za ocenjivanje drugog stranog jezika u osnovnoj školi, to jest vratiće se brojčano ocenjivanje ovog predmeta u petom razredu.\nDa podsetimo, novim krovnim školskim zakonom, donetim pre nepunih godinu dana, drugi strani jezik, koji osnovci dobijaju u petom razredu, iz statusa obaveznog izbornog predmeta prešao je u status izbornog predmeta. Drugim rečima, iz statusa predmeta izjednačenog s ostalim obaveznim predmetima u osnovnoj školi (srpski, matematika), a izbornog samo utoliko što nisu svi u državi učili isti jezik, nego je svaka škola nudila sa utvrđenog spiska jedan ili nekoliko, zavisno od svojih kadrovskih mogućnosti, drugi strani jezik postao je samo izborni predmet. Pored drugog stranog jezika, u ovu kategoriju svrstani su i do tada opcioni izborni predmeti građansko vaspitanje i veronauka (opcioni je značilo da se jedan mora izabrati).\nSvi predmeti u ovoj kategoriji, po aktuelnom zakonu, ocenjuju se opisno sa “ističe se”, “dobar” i “zadovoljava”, kao što su se ranije ocenjivali opcioni izborni predmeti, to jest građansko i veronauka. Tako je drugom stranom jeziku u osnovnoj školi ukinuto brojčano ocenjivanje, te se sada, kao i građansko i veronauka, ocenjuje sa “ističe se”, “dobar” ili “zadovoljava”. Druga pogubna promena je da ocena iz njega ne utiče na prosek.\nProtiv ovakvog rešenja pobunilo se Društvo za strane jezike, koje je tražilo da se vrati brojčano ocenjivanje i da ocena iz drugog stranog jezika ponovo bude u đačkom proseku, što je i ministar prosvete podržao, te se stiglo i do postupka za izmenu ovog zakona.\nMeđutim, kako je u međuvremenu počela školska godina, postojeća zakonska rešenja moraju se primenjivati, pa je u susret predloženim promenama, koje bi po očekivanju Ministarstva prosvete trebalo da u skupštinsku proceduru uđu u decembru i budu usvojene do kraja prvog polugodišta, Ministarstvo uputilo dopis direktorima osnovnih škola u kojem im sugeriše da nastavnici drugog stranog jezika u petom razredu, već u ovom polugodištu, učenicima daju, pored opisnih i brojčane ocene.\nS obzirom na to da u elektronskom dnevniku, koji sada imaju sve škole, brojčane ocene iz ovog pedmeta nisu moguće, te ocene, sugeriše Ministarstvo, nastavnici bi trebalo da upisuju u svoju pedagošku dokumentaciju i evidenciju, to jest u svoje notese.\nOvakvu preporuku Ministarstvo obrazlaže činjenicom da će izmene koje se sada predlažu biti primenjivane čim se usvoje. Iako sada po Zakonu nastavnici drugog stranog jezika nemaju pravo da brojčano ocenjuju petake, biće u obavezi da im na kraju prvog polugodišta zaključe brojčane ocene.\nOvu preporuku nastavnici, naročito oni u Vojvodini, gde se prvo polugodište završava 24. decembra, svakako bi trebalo da poslušaju, jer će inače biti u situaciji da na brzinu opisne prevode u brojčane ocene.


Užas: Autobus ubio pešaka a onda i 38 uličnih muzičara!\nI. Đ. 13. marta 2017. 08:08\nAutobus nad kojim je vozač izgubio kontrolu i uleteo u masu ljudi u gradu Gonaiv na Haitiju usmrtio je prvo jednog pešaka i povredio još jednog, da bi se potom u pokušaju bekstva zabio u lokalni muzički orkestar i ubio još 38 osoba, saopštili su zvaničnici.\nJoš 13 ljudi povređeno je u ovom incidentu koji se dogodio nešto pre 04:00 sata po lokalnom vremenu u severnom gradu u kojem živi oko 300.000 ljudi, a koji je udaljen oko 150 kilometara od prestonice Port-o-Prensa, prenosi AFP.\n„Svirali smo i zabavljali se, a onda je naleteo autobus gazeći ljude“, kaže Žan-Renal Eduar, koji je prebačen u bolnicu.\nAutobus je najpre pokosio dva pešaka pri čemu je jednog usmrtio dok je drugi zadobio povrede, navodi Mari-Alta Žan Baptist, načelnik haićanske službe za civilnu zaštitu.\nVozač autobusa privatne kompanije „Blu skaj“ potom se zabio u tri grupe uličnih muzičara dok je pokušavao da velikom brzinom pobegne sa mesta nesreće, ostavivši iza sebe krvoproliće.\nKomentar razbesneo pevače: „Vadite krompir ako nemate posla,…\nBroj povređenih je prvobitno bio 17, ali je četvoro među njima kasnije preminulo u bolnici, saopštila je nacionalna policija u Gonaivu.\nPosle incidenta su se na ulici okupili gnevni građani, a policija je kontrolisala skup.\n„Ljudi koji nisu bili povređeni u nezgodi pokušali su da zapale autobus sa putnicima unutra“, kaže koordinator službe civilne zaštite za taj okrug.\nVlasti su najpre saopštile da su uhapsile vozača autobusa, ali je on zapravo pobegao sa lica mesta, rekao je za AFP lokalni zvaničnik u oblasti saobraćaja.\nPolicija još nije identifikovala vozača, dok je uzrok ovog incidenta za sada nepoznat.\nVozači na Haitiju kojima se dogode saobraćajne nezgode retko ostaju na mestu nesreće, u strahu od osvetničkih napada lokalnih bandi, navodi francuska agencija.\nRusija optužuje NATO i SAD da jačaju tenzije slanjem snaga…


Održan Sajam zapošljavanja “Career Fair 2015” - Осси Беч\nOdržan Sajam zapošljavanja “Career Fair 2015”\nČetvrti po redu Career Fair uspešno je održan 24. marta sa preko 50 kooperacionih partnera i više od 2000 posetilaca.\nCareer Fair je prvi informativni sajam zapošljavanja na teritoriji čitave Austrije namenjen mladim akademcima stranog porekla u Austriji. Organizator ovog sajma jeste nevladina organizacija Networking Youth Career, a OSSI Beč je, kao i prošle godine, kao kooperacioni partner učestvovao u organizaciji samog sajma, na kojem je ovog puta promovisao srpski jezik i kulturu, domaću gibanicu i slatko od grožđa.\nNa sajmu su se nalazili i štand Privredne komore Austrije (Wirtschaftskammern Österreich), Služba za zapošljavanje (AMS), Ministarstvo za saobraćaj, inovacije i tehnologiju (BMVIT), Austrijski integracioni fond (ÖIF), Akademski forum za spoljnu politiku – univerzitetska liga Ujedinjenih nacija (AFA), Allianz, Greenpeace, gde su se pružale mnogobrojne ponude za poslove, prakse, radionice i seminare.\nZahvaljujemo se našim partnerima koji su pomogli i opremili bečki ogranak Organizacije srpskih studenata u inostranstvu (OSSI Beč) za što bolju promociju srpske kulture: Kulturno-umetničkom društvu „Branko Radičevićˮ, Zajednici srpskih klubova u Beču (Wielandgasse 2) i Kohle Grill-u (Kastnergasse 15, 1170 Wien), kao i svima vama koji ste nas posetili!\n25/03/2015 at 10:19 OSSAW Media Share via: